qundao/data-zh-poetry huggingface dataset:
拟移家入郡而旧庐皆非我有呈茧雪
作者：谢元汴
朝代：明

昔也叹无家，常疑多是屋。今来絜室谋，迭更姓字孰。忆我托居时，数辈共一族。耕呼四五人，倾卮必尽斛。双屦户外至，披衣亦出肃。汎爱无远近，馀惠及六畜。仰视白日光，俯采庭中菊。冷蕊孟郊诗，寒夜多手录。伝伝里巷内，忘形宛枝鹿。饥驱我出门，载笔事干禄。嵚奇登一第，勉慰慈氏鞠。谓可斗升计，冰霜贞水菽。何期大命徂，运数遘百六。鱼书与狐鸣，倏走龙蛇陆。皇居犹不保，焉能恤蘧宿。敛翮云水栖，萧然倚深竹。母曰能如是，与子返初服。饥食原田穗，渴饮碧涧澓。翱翔颇自由，如彼空中■。优悠十载余，于世但碌碌。忽闻太守来，弹冠出新沐。典则俨先民，高明耀薖轴。时或示文字，挹之清风穆。古人怀远游，矧于躬得淑。赧赤询邻里，尚有旧门塾。右作金吾居，左作庐江筑。金吾驺从赫，雕弓插绣菔。庐江美言笑，戈矛藏阴䛢。寄谢楮冠子，为计良未熟。吾等皆蝉翳，气势变寒燠。鹊巢鸠居之，国风胡不读。吁嗟天地大，微躯果踖踧。翘首瞻太行，十上九声矗。遥指齐州小，蠕蠕蠢车毂。虎豹步中材，凡物皆慑伏。翩乎梁间燕，颉颃上下逐。大海涌波涛，天吴怒闪煜。鲔鲦非不娱，羊裔类鸥鹜。
挽吴长源十首
作者：谢元汴
朝代：明

牙缃绿管簇花新，绮阁朱栏浥细尘。自是丰城多剑气，天生神物会延津。摇落壮心付酒杯，玉山秀仞忽摧颓。只今竹柏中庭影，疑尔吹笙骑鹤回。成佛无分后与先，文人枉业必生天。朝烟夕雨纷纷变，去住因缘亦偶然。裘马场中第一流，雕弧宝埒树前斿。疾书飞檄寻常事，欲洗毛锥笔墨羞。泥首云林咏五噫，梁鸿张俭合成痴。感君气谊为君恸，愧杀人间轻薄儿。棠照霏微暮景寒，白楼赋就笑相看。非关奉倩神伤甚，多少嘤鸣惜刈兰。年少乌衣行秘书，典坟丘索郁相于。八龙首屈慈明指，不耻问奇老仲诗。怪尔游心太始乡，友朋山水与文章。泉台寂寞无知己，谁唱鲍家诗数行。肯信逝波有此人，居然遥集古先民。红尘岂解留龙象，独使青冥侈石麟。赠子遗篇尚箧中，千秋万岁素心同。波涛世路情方见，泪洒西风草木红。
挽吴长源十首·其一
作者：谢元汴
朝代：明

牙缃绿管簇花新，绮阁朱栏浥细尘。自是丰城多剑气，天生神物会延津。
挽吴长源十首·其七
作者：谢元汴
朝代：明

年少乌衣行秘书，典坟丘索郁相于。八龙首屈慈明指，不耻问奇老仲诗。
挽吴长源十首·其三
作者：谢元汴
朝代：明

成佛无分后与先，文人枉业必生天。朝烟夕雨纷纷变，去住因缘亦偶然。
挽吴长源十首·其九
作者：谢元汴
朝代：明

肯信逝波有此人，居然遥集古先民。红尘岂解留龙象，独使青冥侈石麟。
挽吴长源十首·其二
作者：谢元汴
朝代：明

摇落壮心付酒杯，玉山秀仞忽摧颓。只今竹柏中庭影，疑尔吹笙骑鹤回。
挽吴长源十首·其五
作者：谢元汴
朝代：明

泥首云林咏五噫，梁鸿张俭合成痴。感君气谊为君恸，愧杀人间轻薄儿。
挽吴长源十首·其八
作者：谢元汴
朝代：明

怪尔游心太始乡，友朋山水与文章。泉台寂寞无知己，谁唱鲍家诗数行。
挽吴长源十首·其六
作者：谢元汴
朝代：明

棠照霏微暮景寒，白楼赋就笑相看。非关奉倩神伤甚，多少嘤鸣惜刈兰。
挽吴长源十首·其十
作者：谢元汴
朝代：明

赠子遗篇尚箧中，千秋万岁素心同。波涛世路情方见，泪洒西风草木红。
挽吴长源十首·其四
作者：谢元汴
朝代：明

裘马场中第一流，雕弧宝埒树前斿。疾书飞檄寻常事，欲洗毛锥笔墨羞。
放言 书客 其三十一 九青
作者：谢元汴
朝代：明

书客香魂冷，寒光照夜青。已看风坠叶，还似水辞瓶。洒泣卖僮约，灰心瘗鹤铭。暮江天碎碎，枫鬼拜前庭。
放言 二毛 其三十四 十二侵
作者：谢元汴
朝代：明

所嗟人命短，忽忽二毛侵。日月苦煎迫，乾坤费瀹燖。梅梁今不斗，剑佩久还镡。钦彼乘鸾者，寥寥山水心。
放言 人滩 其三 三江
作者：谢元汴
朝代：明

岂是人滩险，迷花照帝江。墨儒同一冢，龙蝘吊于洚。世化为狂国，天今在水邦。囚奴俱不可，此亦老无双。
放言 其三十八 暝发
作者：谢元汴
朝代：明

匹马棠梨间，冲烟出暮关。讯云木客啸，吊月老狐潸。魂夭明河路，霜瘝秋际山。青萍勿负我，看取报恩还。
放言 其二十七 吴倡
作者：谢元汴
朝代：明

读罢残书哭，夜深星月凉。魂曾经采石，梦可到潇湘。仅见鬼狂稚，何疑天老荒。男儿七尺影，色笑学吴倡。
放言 其二十九 孤儿
作者：谢元汴
朝代：明

骨肉如萍叶，相依惟一甥。亦知眉髧短，耻与魅魌争。世已轻文举，谁其说正平。寄书地下父，莫读孤儿生。
放言 其五 畸人
作者：谢元汴
朝代：明

捐士自当捐，畸人岂必畸。已痴勿下种，不俗谁能医。作问青天下，沉碑碧水涯。荃萎不改洁，惟有星辰知。
放言 其六 埋马
作者：谢元汴
朝代：明

埋马良多事，搴衣塞众疑。危航螭妒影，破冢鬼舒眉。恨水千年绿，怨峰百丈巇。苍天老亦秃，白发尔须知。
放言 其十五 雪旨
作者：谢元汴
朝代：明

雪旨邀冬住，寒花称谪人。抗怀将落月，委美在山榛。奇服自招妒，长眉不数螓。先春芳色死，江畔问灵均。
放言 其十四 短剑
作者：谢元汴
朝代：明

短剑光于银，照吾面上尘。偻松何字怪，偃柳亦名人。石骨秋前瘦，沙痕雪后新。丹丘多鬼血，逋子未知津。
放言 匡床 其二 二冬
作者：谢元汴
朝代：明

需泥俱赤几，远志合明农。龙战无求我，鸟羞不自冬。文荒浯水碣，客散酒家佣。八尺匡床上，数篇怪石供。
放言 吹箫 其二十一 二箫
作者：谢元汴
朝代：明

吴门无乞地，江上听吹箫。怒作千夫气，指柔五日潮。六桥明月夜，三竺碧烟朝。岳墓并于墓，大招又小招。
放言 圣贤 其十八 十四寒
作者：谢元汴
朝代：明

凤凰所不至，踽踽圣贤寒。及气天心忍，值亢人理刓。峡猿哭月死，岛鹤泪秋乾。不识九州大，无方裁箨冠。
放言 天崩 其三十二 十蒸
作者：谢元汴
朝代：明

世犹存我辈，未可哭天崩。象理生乎震，河心峙以冰。治安羿浞足，礼乐鲮鬿兴。遑恤从逢比，雨风泣二陵。
放言 妇人 其九 七虞
作者：谢元汴
朝代：明

徵兵岭剑急，竿木化鍪弧。菅蒯生民尽，桑麻几处庐。鱼绯赐侩市，肘印佩沽屠。恤纬妇人事，平分与泽癯。
放言 子夜 其四 四支
作者：谢元汴
朝代：明

子夜枯桑㕧，巢居忽听之。裂玕嫩玉泣，摧鬣老龙洟。文冢凭谁吊，芝田且自耛。年来姜性辣，和桂斫冰糜。
放言 孤臣 其十三 十一真
作者：谢元汴
朝代：明

鳞怒非无谓，锄兰合有因。楼犹祀铁汉，鬼独啖湘筠。岳隐表天骨，韦脂腥肉人。畏人称俊物，由彼叹孤臣。
放言 市声 一东
作者：谢元汴
朝代：明

珠玉市声坌，声阗天亦聋。难言浊世事，不易乱流中。银气飞腥雨，蜃吹杂贝风。荒夫如可服，吾欲弃山藭。需泥俱赤几，远志合明农。龙战无求我，鸟羞不自冬。文荒浯水碣，客散酒家佣。八尺匡床上，数篇怪石供。岂是人滩险，迷花照帝江。墨儒同一冢，龙蝘吊于洚。世化为狂国，天今在水邦。囚奴俱不可，此亦老无双。子夜枯桑㕧，巢居忽听之。裂玕嫩玉泣，摧鬣老龙洟。文冢凭谁吊，芝田且自耛。年来姜性辣，和桂斫冰糜。捐士自当捐，畸人岂必畸。已痴勿下种，不俗谁能医。作问青天下，沉碑碧水涯。荃萎不改洁，惟有星辰知。埋马良多事，搴衣塞众疑。危航螭妒影，破冢鬼舒眉。恨水千年绿，怨峰百丈巇。苍天老亦秃，白发尔须知。众贱有君子，能无庸态诽。世之罪我是，人敢曰天非。自此见蜚笑，偶然闻虎譩。虫冰不可语，鳐以夜而飞。不眠惊落叶，风雨一床书。愚欲移王屋，智徒学志蜍。饥来贫鬼粲，死去吊宾疏。果尔生闾屈，何妨化白鱼。徵兵岭剑急，竿木化鍪弧。菅蒯生民尽，桑麻几处庐。鱼绯赐侩市，肘印佩沽屠。恤纬妇人事，平分与泽癯。月死不能救，何如后羿妻。蛩惟歌此穴，鸡但老于醯。四海麟龙斗，空山熊豹啼。冷风吹墓树，不到石门西。十丈寒青玉，荼衙列戟排。瘵霖人似茧，痁橘峭于柴。梨月照衣苦，樵风拂柏乖。英雄须老死，遥集撰奇怀。看世同刍狗，因风委路埃。空山烟国雨，寒枥瘁龙媒。莫遂赓坎缶，徒能叹谷蓷。香钩丝百尺，钓不出邹枚。鳞怒非无谓，锄兰合有因。楼犹祀铁汉，鬼独啖湘筠。岳隐表天骨，韦脂腥肉人。畏人称俊物，由彼叹孤臣。短剑光于银，照吾面上尘。偻松何字怪，偃柳亦名人。石骨秋前瘦，沙痕雪后新。丹丘多鬼血，逋子未知津。雪旨邀冬住，寒花称谪人。抗怀将落月，委美在山榛。奇服自招妒，长眉不数螓。先春芳色死，江畔问灵均。天下皆兵甲，谁怜杨子云。桃花迷古渡，湘水吊天君。补阙勿忘柳，荣身焉用文。人才多借面，练要植香芸。投林亦夙志，竹径一穷猿。文魅连华表，桑株恐老鼋。物于何桀步，石有以人言。夸父山为我，不惟一足骞。凤凰所不至，踽踽圣贤寒。及气天心忍，值亢人理刓。峡猿哭月死，岛鹤泪秋乾。不识九州大，无方裁箨冠。梦葬茂陵客，凄然散席潸。愁过桃叶渡，勿陟燕支山。焚瘗判花笔，萧骚校玉颜。芙蓉今岁死，月下哭青鬟。争言蕉护鹿，谁信夔怜蚿。枫落人同冷，苔延石不言。臂肝久欲化，陵谷已多迁。吹梦坠秋雨，无因覆酒船。吴门无乞地，江上听吹箫。怒作千夫气，指柔五日潮。六桥明月夜，三竺碧烟朝。岳墓并于墓，大招又小招。飞牙署蝮氏，择肉岂辞殽。呼兕耕瑶圃，令枭种九苞。山都宜径步，众嫭任娥媌。吭吭林中鹿，命悬于饪庖。香蕙泣衫色，敛眉语露桃。莫因画黛浅，而恨远山高。钗冷侵蝉重，鬟斜逐燕劳。晨芳细雨绿，叶上作波涛。扣角真无赖，凿坏亦已过。君平非弃世，安石其如何。伧魄戍尘蹍，书魂兵气呵。苍生板荡泪，零落下渔蓑。负心非一事，唧唧秋虫嗟。电火驹中影，菖蒲石上花。三炊人詈玉，四壁我惭家。古筱立寒镜，灯光笑剑华。百蚿噬一凤，人面而羊肠。失足迷天路，投荒赋夜郎。江河千古血，椒桂寸心芳。手摘少微近，蛾眉唁楚羌。读罢残书哭，夜深星月凉。魂曾经采石，梦可到潇湘。仅见鬼狂稚，何疑天老荒。男儿七尺影，色笑学吴倡。了不异人也，宁知身后名。凡骃皆虎鬼，是剑即龙精。象祷山河过，螾神物不平。勿忘美疢意，方蹶表前生。骨肉如萍叶，相依惟一甥。亦知眉髧短，耻与魅魌争。世已轻文举，谁其说正平。寄书地下父，莫读孤儿生。海若伐河伯，云屯喷怒鲸。碎如转石叩，趹甚奔骝砰。迸作万条泪，旋为千顷泓。其渔吾不恶，天意自琤琤。书客香魂冷，寒光照夜青。已看风坠叶，还似水辞瓶。洒泣卖僮约，灰心瘗鹤铭。暮江天碎碎，枫鬼拜前庭。世犹存我辈，未可哭天崩。象理生乎震，河心峙以冰。治安羿浞足，礼乐鲮鬿兴。遑恤从逢比，雨风泣二陵。奇山不在貌，即作诗文求。郊贺孟门峻，蜕樵少室遒。古今指几屈，山鬼才谁俦。苍颉字成日，秋坟鬼夜啾。所嗟人命短，忽忽二毛侵。日月苦煎迫，乾坤费瀹燖。梅梁今不斗，剑佩久还镡。钦彼乘鸾者，寥寥山水心。薨薨而止棘，吾独作眠蚕。即令婴头责，誓无笑尾婪。多烦哀靡凤，遽敢哭蓍簪。臣罪当膏钺，愚衷耻未覃。三十五年事，酸辛咸苦兼。洗心龙骨水，入世虎形盐。不信江潭险，有如岩石憸。美人良未远，惟许溉鱼鬵。河水千年物，投躯以饲谗。冤亲快痛半，今昔哭歌咸。化枳何须颂，当门宁免芟。平平申狄耳，濒死未嵌岩。匹马棠梨间，冲烟出暮关。讯云木客啸，吊月老狐潸。魂夭明河路，霜瘝秋际山。青萍勿负我，看取报恩还。
放言 市声 其一 一东
作者：谢元汴
朝代：明

珠玉市声坌，声阗天亦聋。难言浊世事，不易乱流中。银气飞腥雨，蜃吹杂贝风。荒夫如可服，吾欲弃山藭。
放言 庸态 其七 五微
作者：谢元汴
朝代：明

众贱有君子，能无庸态诽。世之罪我是，人敢曰天非。自此见蜚笑，偶然闻虎譩。虫冰不可语，鳐以夜而飞。
放言 月死 其十 八齐
作者：谢元汴
朝代：明

月死不能救，何如后羿妻。蛩惟歌此穴，鸡但老于醯。四海麟龙斗，空山熊豹啼。冷风吹墓树，不到石门西。
放言 河伯 其三十 叹雨作也
作者：谢元汴
朝代：明

海若伐河伯，云屯喷怒鲸。碎如转石叩，趹甚奔骝砰。迸作万条泪，旋为千顷泓。其渔吾不恶，天意自琤琤。
放言 河水 其三十七 十五咸
作者：谢元汴
朝代：明

河水千年物，投躯以饲谗。冤亲快痛半，今昔哭歌咸。化枳何须颂，当门宁免芟。平平申狄耳，濒死未嵌岩。
放言 渔蓑 其二十四 五歌
作者：谢元汴
朝代：明

扣角真无赖，凿坏亦已过。君平非弃世，安石其如何。伧魄戍尘蹍，书魂兵气呵。苍生板荡泪，零落下渔蓑。
放言 百蚿 其二十六 七阳
作者：谢元汴
朝代：明

百蚿噬一凤，人面而羊肠。失足迷天路，投荒赋夜郎。江河千古血，椒桂寸心芳。手摘少微近，蛾眉唁楚羌。
放言 看世 其十二 十灰
作者：谢元汴
朝代：明

看世同刍狗，因风委路埃。空山烟国雨，寒枥瘁龙媒。莫遂赓坎缶，徒能叹谷蓷。香钩丝百尺，钓不出邹枚。
放言 眠蚕 其三十五 十三覃
作者：谢元汴
朝代：明

薨薨而止棘，吾独作眠蚕。即令婴头责，誓无笑尾婪。多烦哀靡凤，遽敢哭蓍簪。臣罪当膏钺，愚衷耻未覃。
放言 秋坟 其三十三 十一尤
作者：谢元汴
朝代：明

奇山不在貌，即作诗文求。郊贺孟门峻，蜕樵少室遒。古今指几屈，山鬼才谁俦。苍颉字成日，秋坟鬼夜啾。
放言 穷猿 其十七 十三元
作者：谢元汴
朝代：明

投林亦夙志，竹径一穷猿。文魅连华表，桑株恐老鼋。物于何桀步，石有以人言。夸父山为我，不惟一足骞。
放言 美疢 其二十八 八庚
作者：谢元汴
朝代：明

了不异人也，宁知身后名。凡骃皆虎鬼，是剑即龙精。象祷山河过，螾神物不平。勿忘美疢意，方蹶表前生。
放言 荼衙 其十一 九佳
作者：谢元汴
朝代：明

十丈寒青玉，荼衙列戟排。瘵霖人似茧，痁橘峭于柴。梨月照衣苦，樵风拂柏乖。英雄须老死，遥集撰奇怀。
放言 落叶 其八 六鱼
作者：谢元汴
朝代：明

不眠惊落叶，风雨一床书。愚欲移王屋，智徒学志蜍。饥来贫鬼粲，死去吊宾疏。果尔生闾屈，何妨化白鱼。
放言 蝮氏 其二十二 三肴
作者：谢元汴
朝代：明

飞牙署蝮氏，择肉岂辞殽。呼兕耕瑶圃，令枭种九苞。山都宜径步，众嫭任娥媌。吭吭林中鹿，命悬于饪庖。
放言 负心 其二十五 六麻
作者：谢元汴
朝代：明

负心非一事，唧唧秋虫嗟。电火驹中影，菖蒲石上花。三炊人詈玉，四壁我惭家。古筱立寒镜，灯光笑剑华。
放言 酒船 其二十 一先
作者：谢元汴
朝代：明

争言蕉护鹿，谁信夔怜蚿。枫落人同冷，苔延石不言。臂肝久欲化，陵谷已多迁。吹梦坠秋雨，无因覆酒船。
放言 青鬟 其十九 十五删
作者：谢元汴
朝代：明

梦葬茂陵客，凄然散席潸。愁过桃叶渡，勿陟燕支山。焚瘗判花笔，萧骚校玉颜。芙蓉今岁死，月下哭青鬟。
放言 香芸 其十六 十二文
作者：谢元汴
朝代：明

天下皆兵甲，谁怜杨子云。桃花迷古渡，湘水吊天君。补阙勿忘柳，荣身焉用文。人才多借面，练要植香芸。
放言 香蕙 其二十三 四豪
作者：谢元汴
朝代：明

香蕙泣衫色，敛眉语露桃。莫因画黛浅，而恨远山高。钗冷侵蝉重，鬟斜逐燕劳。晨芳细雨绿，叶上作波涛。
放言 鱼鬵 其三十六 十四盐
作者：谢元汴
朝代：明

三十五年事，酸辛咸苦兼。洗心龙骨水，入世虎形盐。不信江潭险，有如岩石憸。美人良未远，惟许溉鱼鬵。
旅居即事
作者：谢元汴
朝代：明

数湾流水断桥涯，深巷寒村放士宜。客久况当黄叶落，梦馀忽忆老梅迟。寄愁何必在天上，葬冢从教近伯夷。不是登高难作赋，孝风孝雨□吾思。短策冈头一径斜，归来独坐理沤麻。弹文劾月兰为仗，启事铨云荔作衙。渡水一僧如我淡，耕烟数鹿法诗遐。异乡风物多萧瑟，小几摇秋静忆家。徘徊孤剑负墙阴，约略残书说昔今。尚友必如李白辈，能狂即入孔融林。了花鲐石幽人侣，酒坐琴言子夜心。地下附书问正则，离骚屈指几知音。笔峰一似巫峰高，黄竹歌残续二桃。历落风尘成怪鸟，嵚崎文酒付霜螯。谁能贫贱不骄语，何处乾坤无小舠。惆怅红亭怜影瘦，不胜清泪湿罗裪。
旅居即事·其一
作者：谢元汴
朝代：明

数湾流水断桥涯，深巷寒村放士宜。客久况当黄叶落，梦馀忽忆老梅迟。寄愁何必在天上，葬冢从教近伯夷。不是登高难作赋，孝风孝雨□吾思。
旅居即事·其三
作者：谢元汴
朝代：明

徘徊孤剑负墙阴，约略残书说昔今。尚友必如李白辈，能狂即入孔融林。了花鲐石幽人侣，酒坐琴言子夜心。地下附书问正则，离骚屈指几知音。
旅居即事·其二
作者：谢元汴
朝代：明

短策冈头一径斜，归来独坐理沤麻。弹文劾月兰为仗，启事铨云荔作衙。渡水一僧如我淡，耕烟数鹿法诗遐。异乡风物多萧瑟，小几摇秋静忆家。
旅居即事·其四
作者：谢元汴
朝代：明

笔峰一似巫峰高，黄竹歌残续二桃。历落风尘成怪鸟，嵚崎文酒付霜螯。谁能贫贱不骄语，何处乾坤无小舠。惆怅红亭怜影瘦，不胜清泪湿罗裪。
望海三首
作者：谢元汴
朝代：明

奇负有难平，招招邛海水。毫毛吐蜃云，罗者视为雉。天问地能答，水虫竞百戏。神奸载九鼎，三箧亡由记。九日浴枝下，上枝耀若许。鼋鼍不作梁，莫共仙人语。
望海三首·其一
作者：谢元汴
朝代：明

奇负有难平，招招邛海水。毫毛吐蜃云，罗者视为雉。
望海三首·其三
作者：谢元汴
朝代：明

九日浴枝下，上枝耀若许。鼋鼍不作梁，莫共仙人语。
望海三首·其二
作者：谢元汴
朝代：明

天问地能答，水虫竞百戏。神奸载九鼎，三箧亡由记。
朝云墓
作者：谢元汴
朝代：明

禅心久已定猿并，肯似巫山神女情。一冢香魂归白鹤，千秋名附苏先生。
栗里诗赠姚翁拂尘翁以明经拜州守不之官授经里门二首
作者：谢元汴
朝代：明

非爱陆浑秀，避人焚舄凫。山川流酒血，壁宅闻笙竽。白虎诗书苑，中条孝秀区。义肥跪石者，良士何瞿瞿。敢发群儒冢，苦匏邛友须。视人诅鸟怪，自我笑鱼枯。山放鹤猿榜，天开节义图。不须秋驾梦，折简到猗玗。
栗里诗赠姚翁拂尘翁以明经拜州守不之官授经里门二首·其一
作者：谢元汴
朝代：明

非爱陆浑秀，避人焚舄凫。山川流酒血，壁宅闻笙竽。白虎诗书苑，中条孝秀区。义肥跪石者，良士何瞿瞿。
栗里诗赠姚翁拂尘翁以明经拜州守不之官授经里门二首·其二
作者：谢元汴
朝代：明

敢发群儒冢，苦匏邛友须。视人诅鸟怪，自我笑鱼枯。山放鹤猿榜，天开节义图。不须秋驾梦，折简到猗玗。
泊石龙将抵羊城口号
作者：谢元汴
朝代：明

茫茫烟雨片帆中，极目低迷远树濛。一路莺啼催客梦，到来五月荔支红。
浮丘诗赠林翁翁字粤夫每醉谈忠孝事则气见于须义生于齿
作者：谢元汴
朝代：明

岛上田横客，夷门古啬夫。吹箫剑影壮，击筑酒声粗。巉刻青龙杖，森茫金仆姑。手寒知袖短，天下一庸儒。讵知三古后，借剑有专诸。柳市袁丝侣，圯桥黄石书。藏身测虎卜，蛰性伺龙摅。战血哭歌地，昆吾东户初。
浮丘诗赠林翁翁字粤夫每醉谈忠孝事则气见于须义生于齿·其一
作者：谢元汴
朝代：明

岛上田横客，夷门古啬夫。吹箫剑影壮，击筑酒声粗。巉刻青龙杖，森茫金仆姑。手寒知袖短，天下一庸儒。
浮丘诗赠林翁翁字粤夫每醉谈忠孝事则气见于须义生于齿·其二
作者：谢元汴
朝代：明

讵知三古后，借剑有专诸。柳市袁丝侣，圯桥黄石书。藏身测虎卜，蛰性伺龙摅。战血哭歌地，昆吾东户初。
涨止
作者：谢元汴
朝代：明

星宿天来葱岭初，尧时九载蛇龙居。兹看窟宅一朝改，海水苏苏笑杀余。
王大将军奉朝命驻防吾潮辞旧居诗
作者：谢元汴
朝代：明

与尔周旋三十秋，子堂父搆付东流。纷纷一似亡林鹿，何处人间营菟裘。
病起答丘搏九
作者：谢元汴
朝代：明

瓦注敢云巧，唁兰子意诚。中流无定岸，恬水亦羊羹。叶岂是龙化，石何因肺名。唏嘘天地瘵，病不在膏肓。
登白鹤峰谒东坡祠
作者：谢元汴
朝代：明

何处孤丘不绝攀，声华寂寞两俱删。时宜可共朝云语，春梦无如学士间。历宋元明迹不腐，于韩文陆公其间。黄州赤壁儋州寺，双翮冥冥大小山。
石林寺寄无用上人
作者：谢元汴
朝代：明

石林千笋髻，鬼斧斲天颜。怒兕排云立，苍虬拿雨湲。寺藏秋叶半，鸟渡黛烟间。侧侧幽溪月，杖龙乞鹤还。
秦王卷衣二首
作者：谢元汴
朝代：明

夜夜卷衣裳，非无颜与色。不似浣纱人，徒令倾人国。长城万古利，志不在婵娟。魏武一代雄，未忘西陵田。
秦王卷衣二首·其一
作者：谢元汴
朝代：明

夜夜卷衣裳，非无颜与色。不似浣纱人，徒令倾人国。
秦王卷衣二首·其二
作者：谢元汴
朝代：明

长城万古利，志不在婵娟。魏武一代雄，未忘西陵田。
答严楚彦见投之作二首
作者：谢元汴
朝代：明

语风红笑荡春裪，锦瑟心心视佩刀。兕虎能吟哀凤曲，鸩鸠勿讽左徒骚。帝江自昔名歌舞，才子于今重杌梼。短水到门红影瘦，苔芩魂授折溪毛。幽篁耿介蓬生麻，吊客青蝇石押衙。道衮潜将奇鬼补，人滩遥对女龙嗟。沉碑穷发凌石海，哭世明星蚀剑华。似我危峰孤不党，确乎深固引心遐。
答严楚彦见投之作二首·其一
作者：谢元汴
朝代：明

语风红笑荡春裪，锦瑟心心视佩刀。兕虎能吟哀凤曲，鸩鸠勿讽左徒骚。帝江自昔名歌舞，才子于今重杌梼。短水到门红影瘦，苔芩魂授折溪毛。
答严楚彦见投之作二首·其二
作者：谢元汴
朝代：明

幽篁耿介蓬生麻，吊客青蝇石押衙。道衮潜将奇鬼补，人滩遥对女龙嗟。沉碑穷发凌石海，哭世明星蚀剑华。似我危峰孤不党，确乎深固引心遐。
答刘不注二首
作者：谢元汴
朝代：明

一汉与世隔，抱卷未云穷。以我闭门意，悉君率野衷。残书蔽古屋，霜落下秋空。鸣马萧萧际，于兹莫不同。好友信难聚，君言将勿然。二三同志外，凉落古人前。表物孤存性，避言理独骞。龙渊知我者，瘗影自年年。
答刘不注二首·其一
作者：谢元汴
朝代：明

一汉与世隔，抱卷未云穷。以我闭门意，悉君率野衷。残书蔽古屋，霜落下秋空。鸣马萧萧际，于兹莫不同。
答刘不注二首·其二
作者：谢元汴
朝代：明

好友信难聚，君言将勿然。二三同志外，凉落古人前。表物孤存性，避言理独骞。龙渊知我者，瘗影自年年。
答蔡兔生
作者：谢元汴
朝代：明

燔埋祭天地，山川为之饱。弓矢救日月，星辰为之皛。山佞而水奸，坐令天地夭。星逆而辰谗，坐令日月绞。国步信步难，踧踖叹周道。凡为臣有罪，何但责宵小。劫烧纷六幂，石鲸荡昆沼。王良策跅？，玄戈绣髦昴。腰无鱼肠剑，空言试三表。湛卢去为水，萧槭田横岛。蹈海海水飞，登山山木槁。老作熊豕侣，奇书恣猎讨，诽俊与疑杰。庸态争环巧，展也值乱流。蕊佩独矫矫，何必要离冢。但想君霜抱，何必首阳侧。但读君诗草，笔补天无痕。万物于焉肇，瓦棺篆鼎状。怪兀咍众兆，君臣为寇雠。朋友一丝渺，吐肝以事人，人曰中不好。松柏不仕木，兄篁而弟䕩。旌君以介石，君其良自宝。
答蔡兔生
作者：谢元汴
朝代：明
体裁：古风

燔埋祭天地，山川为之饱。弓矢救日月，星辰为之皛。山佞而水奸，坐令天地夭。星逆而辰谗，坐令日月绞。国步信步难，踧踖叹周道。凡为臣有罪，何但责宵小。劫烧纷六幂，石鲸荡昆沼。王良策跅�，玄戈绣髦昴。腰无鱼肠剑，空言试三表。湛卢去为水，萧槭田横岛。蹈海海水飞，登山山木槁。老作熊豕侣，奇书恣猎讨，诽俊与疑杰。庸态争环巧，展也值乱流。蕊佩独矫矫，何必要离冢。但想君霜抱，何必首阳侧。但读君诗草，笔补天无痕。万物于焉肇，瓦棺篆鼎状。怪兀咍众兆，君臣为寇雠。朋友一丝渺，吐肝以事人，人曰中不好。松柏不仕木，兄篁而弟䕩。旌君以介石，君其良自宝。
繇仙城放棹佛山望海珠寺
作者：谢元汴
朝代：明

何年灵物蛰，失此颔中珠。坛殿留玄秘，山川列画图。空青万象合，寥落壮心孤。日日风潮涌，中流屹一壶。
繇佛山溯流仙城望海珠寺
作者：谢元汴
朝代：明

敢以批鳞笔，来探江上珠。流多兴废事，写出霸王图。黄纛蛮君贵，牂牁汉迹孤。不须临碣石，炎澥小蓬壶。
编旧诗竟上后山冈子夕望述怀
作者：谢元汴
朝代：明

悠悠千载后，此意向谁明。石破惊天雨，云荒落水声。元文资客难，黄理委时评。肯信蛟龙梦，空惭奥博名。
老将行
作者：谢元汴
朝代：明

家住灞浐东复东，少小游侠五陵中。探丸杀人下马饮，斫得文吏誇豪雄。诏书募选良家子，天子召见明光宫。燕颔原无封侯相，甫除骑尉肆仪同。奉命逐贼西出塞，劲鹘抟秋怒生风。丁年血战三千里，胡沙草白溃颜红。数奇无能达阊阖，十九竹帛灶鬼蒙。李广贱贫卫青贵，谁者天幸谁者功。庐儿尽上麒麟殿，秦宫花底笑非熊。时平不须用跳荡，昨日壮士今老翁。夷门隐者夜相扣，悲歌系筑慰途穷。君不见青城山中之黄冠，非即昔日挈人头挟生虏之虎痴，此事何必问天公。呜乎，君不见青城山中之黄冠，非即昔日挈人头挟生虏之虎痴，此事何必问天公。
茅齐为秋水所溺歌
作者：谢元汴
朝代：明

渴上数石怪且异，兽猛鬼奇森若侍。意者天柱未折物，盘古破荒挺肩臂。我见此石生狂疾，诛棘一以孔任弑。吁嗟碧流何清寒，似有星月行于閟。矮屋三间负人头，幽秘凿出天容瘁。我好奇文持天锼，强取禹书犯天忌。今来木客争相吊，凿兹奇山忌以积。冰夷禺魖一时来，移大海水湛以鼻。茅将书力与之敌，茅勇书愤相屃赑。帝怒命以天吴助，曰磔不祥投之畀。我书既馁茅既败，首行于礐肢则离。嗟帝曷不戮民贼，忍使书骨为骼骴。吾欲作书问天帝，何不械仓颉之兄弟而絷皇牺兮，勿制书契与文字。
虎门行
作者：谢元汴
朝代：明

嵬然在山竖毛须，左攫冯夷右天吴。水犀组练耀蝥戵，炙牛饮酒唉腐儒。前讴后瑟列笙竽，怒拥远山睨訾娵。高舸大艑凌长飙，刁斗无声栖夜乌。蛟□徒窟潜萑蒲，将军不诫身为鮬。谁言将军力如貙，谁歌公无渡河乎。
西林寺赠别无味空二上人
作者：谢元汴
朝代：明

婆娑古树侧，奈宛逢西崩。半日荼香寂，诸天空色澄。明明夫子事，炳炳一心灯。爱尔若霜竹，泥洹吾未能。
读吴越春秋吊西子
作者：谢元汴
朝代：明

五云溪上浣纱漪，色剑当年恨黛眉。轻雾犹含双凤影，亡吴何独说西施。
读忆草吊倪鸿宝先生
作者：谢元汴
朝代：明

孤生者必奇，物固贵高骞。为千古树鹄，不为一世贤。文险凿天窍，是宜天刑之。非天之刑之，天以耄而秃。故借公须眉，以文其瘰瘯。嗟彼庸鄙夫，钓声能孔论。及乎大节临，鲜不为浑敦。先生石之介，心如山之止。巨灵不能劈，夸娥不能徙。读先生文章，勿向草木哭。天地非无偶，倪公黄夫子。合之则双美，上骈生耳目。峨若松千丈，书同泣鬼神。譬如仓氏初，不有两兄弟。制奇字古文，人物皆弇闭。我之生荒裔，海水属苍天。五岭割尻腢，挹华嵩袂肩。石师梁丘降，麟书吐铜里。鸿公生禹穴，宛委鸟为耜。小子而狂简，岭肃海壮之。
读沈石友七虞诗感而和之七首
作者：谢元汴
朝代：明

丁壮馀三户，惊闻粟米征。九州同贡赋，四海庆俞都。卜式宜边吏，弘羊信我徒。农桑生孝弟，敢曰力田粗。稽古井田迹，沟同列亩区。纷然成水火，论者局方隅。新莽徒多事，荆舒亦拗夫。何如带索叟，箕踞眠长株。忆早悬弧日，龙驹姚且都。稼陶成苦窳，泉布一糊涂。金策昭阳九，苍廌哂腐儒。试询彭泽里，今有柴桑无。铜柱铭奇烈，方方事挽刍。催科书上考，嫠媪泣中途。咸欲金如粟，未间裤倍襦。舟车纷载宝，弊吏贵藏污。一亭孤兀峙，有客冷焉癯。菽水礼书易，砚田坟壤墟。稀星悲在罶，止屋叹瞻乌。漆室贫人女，肠中百折纡。嗟来蒙袂者，半鬼半人殊。空下牛衣泪，勿言秧马租。少年轻贾谊，男子孰郇模。安得流民绘，丹青四野逋。春秋纪石鹢，穆子焚尪巫。市井虎蛟恣，山川鱼鹿枯。絙弦摧柱绝，柔辔引骖敷。数顷南山豆，谁为治秽芜。
读沈石友七虞诗感而和之七首·其一
作者：谢元汴
朝代：明

丁壮馀三户，惊闻粟米征。九州同贡赋，四海庆俞都。卜式宜边吏，弘羊信我徒。农桑生孝弟，敢曰力田粗。
读沈石友七虞诗感而和之七首·其七
作者：谢元汴
朝代：明

春秋纪石鹢，穆子焚尪巫。市井虎蛟恣，山川鱼鹿枯。絙弦摧柱绝，柔辔引骖敷。数顷南山豆，谁为治秽芜。
读沈石友七虞诗感而和之七首·其三
作者：谢元汴
朝代：明

忆早悬弧日，龙驹姚且都。稼陶成苦窳，泉布一糊涂。金策昭阳九，苍廌哂腐儒。试询彭泽里，今有柴桑无。
读沈石友七虞诗感而和之七首·其二
作者：谢元汴
朝代：明

稽古井田迹，沟同列亩区。纷然成水火，论者局方隅。新莽徒多事，荆舒亦拗夫。何如带索叟，箕踞眠长株。
读沈石友七虞诗感而和之七首·其五
作者：谢元汴
朝代：明

一亭孤兀峙，有客冷焉癯。菽水礼书易，砚田坟壤墟。稀星悲在罶，止屋叹瞻乌。漆室贫人女，肠中百折纡。
读沈石友七虞诗感而和之七首·其六
作者：谢元汴
朝代：明

嗟来蒙袂者，半鬼半人殊。空下牛衣泪，勿言秧马租。少年轻贾谊，男子孰郇模。安得流民绘，丹青四野逋。
读沈石友七虞诗感而和之七首·其四
作者：谢元汴
朝代：明

铜柱铭奇烈，方方事挽刍。催科书上考，嫠媪泣中途。咸欲金如粟，未间裤倍襦。舟车纷载宝，弊吏贵藏污。
读焦桐山集赋得画堂留草本野竹淡时名寄柘乡诸友十三首
作者：谢元汴
朝代：明

鼍梁未可渡，抗手友崧高。孤竹不能媚，白云毋乃劳。南山韬雾豹，幻海吼蒲牢。肉食多毛颖，何人诵甫桃。山戴六鳌抃，衡望九面疑。崩风香露泣，葬雨渫云㕧。槲发鳞龙影，荇漪水石姿。棠溪问喂凤，何不栖夷楣。仙掌跨云蜕，巢由今买山。蛟龙吟此际，日月隐中间。莫作招魂赋，已倾玉笋班。不周吹短鬓，惭负石蕳颜。鲵居而鲋入，且莫泣枯鱼。双翮冥飞后，五丁伐险初。山辉吊木客，鹘俊讥芧狙。笋石千林秀，溪云好寄书。结璘唁石耋，鲛室陷波行。霜善鸟声耿，景寒人语清。全收水地影，弥纳云虹情。星意窥襄汉，秋烟君始生。谁诏丰隆葬，濯龙既败渊。何知草木紧，可是石金坚。丘壑徒能尔，名山殊不然。虫音成短世，羸雨饯苔钱。海水飞凌影，残山尚爱才。炳文观虎别，弱理谢鸩媒。有石垂青发，无人问落梅。闭门春雨内，杉色数能来。屈指中原秀，英雄有几人。奇才多剑客，劲草化秋尘。仇国郇模字，支天洗氏臣。谁能诛九日，血赤石麒麟。墨魂视剑瘦，鬼语泣天荒。苔草能延碧，秋兰不忍芳。柳槐方即序，风雨亦无乡。何必龙文鲊，石田有禹粮。选梦荔思苦，鬓星万木悽。不能师石户，焉敢字青溪。差玉非无命，融衡坐榜题。愤来歌猛虎，恸哭空山蹊。河北忠臣少，崖门纪白鹇。日鞭驱石险，月斧息鲸艰。碧芷苌弘血，秋山宋玉颜。南冠怀破镜，明月照刀环。贫贱青荓友，崎岖细雨归。谅冠危石娱，仍屦春冰非。鹤吊寒山月，烟㕧古墓薇。前修菹醢意，轻讽与渔矶。遇雨张弧日，桃虫集蓼身。门高鬼瞰室，海大鱼吹尘。秉籊文章贱，锄荒明月贫。溪工在鸟市，白石水粼粼。
读焦桐山集赋得画堂留草本野竹淡时名寄柘乡诸友十三首·其一
作者：谢元汴
朝代：明

鼍梁未可渡，抗手友崧高。孤竹不能媚，白云毋乃劳。南山韬雾豹，幻海吼蒲牢。肉食多毛颖，何人诵甫桃。
读焦桐山集赋得画堂留草本野竹淡时名寄柘乡诸友十三首·其七
作者：谢元汴
朝代：明

海水飞凌影，残山尚爱才。炳文观虎别，弱理谢鸩媒。有石垂青发，无人问落梅。闭门春雨内，杉色数能来。
读焦桐山集赋得画堂留草本野竹淡时名寄柘乡诸友十三首·其三
作者：谢元汴
朝代：明

仙掌跨云蜕，巢由今买山。蛟龙吟此际，日月隐中间。莫作招魂赋，已倾玉笋班。不周吹短鬓，惭负石蕳颜。
读焦桐山集赋得画堂留草本野竹淡时名寄柘乡诸友十三首·其九
作者：谢元汴
朝代：明

墨魂视剑瘦，鬼语泣天荒。苔草能延碧，秋兰不忍芳。柳槐方即序，风雨亦无乡。何必龙文鲊，石田有禹粮。
读焦桐山集赋得画堂留草本野竹淡时名寄柘乡诸友十三首·其二
作者：谢元汴
朝代：明

山戴六鳌抃，衡望九面疑。崩风香露泣，葬雨渫云㕧。槲发鳞龙影，荇漪水石姿。棠溪问喂凤，何不栖夷楣。
读焦桐山集赋得画堂留草本野竹淡时名寄柘乡诸友十三首·其五
作者：谢元汴
朝代：明

结璘唁石耋，鲛室陷波行。霜善鸟声耿，景寒人语清。全收水地影，弥纳云虹情。星意窥襄汉，秋烟君始生。
读焦桐山集赋得画堂留草本野竹淡时名寄柘乡诸友十三首·其八
作者：谢元汴
朝代：明

屈指中原秀，英雄有几人。奇才多剑客，劲草化秋尘。仇国郇模字，支天洗氏臣。谁能诛九日，血赤石麒麟。
读焦桐山集赋得画堂留草本野竹淡时名寄柘乡诸友十三首·其六
作者：谢元汴
朝代：明

谁诏丰隆葬，濯龙既败渊。何知草木紧，可是石金坚。丘壑徒能尔，名山殊不然。虫音成短世，羸雨饯苔钱。
读焦桐山集赋得画堂留草本野竹淡时名寄柘乡诸友十三首·其十
作者：谢元汴
朝代：明

选梦荔思苦，鬓星万木悽。不能师石户，焉敢字青溪。差玉非无命，融衡坐榜题。愤来歌猛虎，恸哭空山蹊。
读焦桐山集赋得画堂留草本野竹淡时名寄柘乡诸友十三首·其十一
作者：谢元汴
朝代：明

河北忠臣少，崖门纪白鹇。日鞭驱石险，月斧息鲸艰。碧芷苌弘血，秋山宋玉颜。南冠怀破镜，明月照刀环。
读焦桐山集赋得画堂留草本野竹淡时名寄柘乡诸友十三首·其十三
作者：谢元汴
朝代：明

遇雨张弧日，桃虫集蓼身。门高鬼瞰室，海大鱼吹尘。秉籊文章贱，锄荒明月贫。溪工在鸟市，白石水粼粼。
读焦桐山集赋得画堂留草本野竹淡时名寄柘乡诸友十三首·其十二
作者：谢元汴
朝代：明

贫贱青荓友，崎岖细雨归。谅冠危石娱，仍屦春冰非。鹤吊寒山月，烟㕧古墓薇。前修菹醢意，轻讽与渔矶。
读焦桐山集赋得画堂留草本野竹淡时名寄柘乡诸友十三首·其四
作者：谢元汴
朝代：明

鲵居而鲋入，且莫泣枯鱼。双翮冥飞后，五丁伐险初。山辉吊木客，鹘俊讥芧狙。笋石千林秀，溪云好寄书。
读长乐志纪文文山集师南岭有乾坤一统寄苇航之句诗以唁之
作者：谢元汴
朝代：明

崎岖忠孝路，荟蔚瘗秋草。龙唐蒙不洁，千秋无人扫。此亦布帛理，遂成五丁道。不敢诤何童，不敢规黄媪。帘紫一尺天，能补大小漏。贤愚同一血，饱餍梗河肉。指星木不韧，徒使咆鸣兽。朱丝胁日食，敬以庶人走。儿妻火灰耳，父母何可叛。乱臣与贼子，白骨羌流汗。人者阴阳秀，鸳雉化獾豻。天曰吾为之，俾作圣贤碬。余也失路悲，冷涩如寒蚖。去公五百年，相望于在原。仙字充饥肠，青灯泣夜猿。扛鼎力不任，固宜禦魍魉。牛蹠莫蔽鳞，谁云汉之广。手扪日月罅，懔懔不可上。后公陟兹山，公岱我则凫。炎娃所誓水，古色照须眉。酌之以玄酒，荐之以生刍。
贺瞻度司理晋廷评以扶萍庵先生榇还里赋此志别
作者：谢元汴
朝代：明

古之独行人，治不尚其名。以孝为治本，慈卫发天诚。潮山凌阜耳，潮水仅盈盈。有公巨灵蹠，山耸水则泓。察公落落志，贵以先民程。守道以守官，豹饰俨葱珩。秩理最仍理，持之天下平。譬诸手与器，相习得其平。庭坚信才子，天心不可明。严冬雨雪下，鸡骨支短擎。麻衣揖昌黎，白马出孤城。遥遥京岘路，离离别绪萦。青舫沧江上，手泽摇素旌。公来潮山寺，公去潮水清。
赋归示懋章
作者：谢元汴
朝代：明

依然故国未天涯，烟水云山共一家。偕隐我能希母尚，乐饥尔勿咄兄差。征帆瀰瀰逐轻羽，杨柳青青映白沙。笑傲沧波成小咏，舟人竞羡女牛车。
赋得不及古人玩芳草寄林紫君四首
作者：谢元汴
朝代：明

筇痕鹤迹上冰菭，芳草无繇寄所思。月吊桃魂依水骨，石鸠云族到山眉。灯花泣照离骚字，鬼火青凉北海祠。几许尧蘅溷桀萀，椒丘且止揽香蘼。不为兰伫结芳迟，石介螾舒信所司。便化邓林犹作杖，即飞海水尚支祈。龙威别錾文章岭，玉笥长沦忠孝漪。西子荷花同寄恨，冬青梅似吊鸱夷。芙蓉木末吹参差，鳏凤雌龙喟碧涯。树介孤生无侧理，女贞内美自秋怀。涉溪以远虎三笑，逃竹于幽绿一斋。采秀樊桐今已矣，劳将酒脯祭文霾。曾约愁猿使入林，蕨薇孤竹到于今。萧疏肯下岘山泪，淡宕徐闻贫女音。兰茝何知媒鸟径，篪箫不隔沅江浔。芳州鹦鹉多文采，忍向归乡听虎吟。
赋得不及古人玩芳草寄林紫君四首·其一
作者：谢元汴
朝代：明

筇痕鹤迹上冰菭，芳草无繇寄所思。月吊桃魂依水骨，石鸠云族到山眉。灯花泣照离骚字，鬼火青凉北海祠。几许尧蘅溷桀萀，椒丘且止揽香蘼。
赋得不及古人玩芳草寄林紫君四首·其三
作者：谢元汴
朝代：明

芙蓉木末吹参差，鳏凤雌龙喟碧涯。树介孤生无侧理，女贞内美自秋怀。涉溪以远虎三笑，逃竹于幽绿一斋。采秀樊桐今已矣，劳将酒脯祭文霾。
赋得不及古人玩芳草寄林紫君四首·其二
作者：谢元汴
朝代：明

不为兰伫结芳迟，石介螾舒信所司。便化邓林犹作杖，即飞海水尚支祈。龙威别錾文章岭，玉笥长沦忠孝漪。西子荷花同寄恨，冬青梅似吊鸱夷。
赋得不及古人玩芳草寄林紫君四首·其四
作者：谢元汴
朝代：明

曾约愁猿使入林，蕨薇孤竹到于今。萧疏肯下岘山泪，淡宕徐闻贫女音。兰茝何知媒鸟径，篪箫不隔沅江浔。芳州鹦鹉多文采，忍向归乡听虎吟。
赋得揽察草木犹未得示诸子五首
作者：谢元汴
朝代：明

暮魂烟步漾银沙，㻬印印山山色霞。孝夏忠春谀地肺，友风子雨葬黄笳。焚多药树成尸沥，筮得龙荒付鬼车。玉女投壶天一笑，美人倒影盼流霞。吠怪诽疑怀亦佳，芳萧茅蕙岂争差。可怜磊磊称男子，有愧妇人古女娲。若使吹齑犹正则，纵然颂橘亦乖崖。蛟龙不以文章隐，长向湘灵舞水涯。勿将死玉匹生刍，义竹春深咒老梧。种得兔丘为媚草，化成婺女作桑弧。人才信已同蜍志，燕市今当访狗屠。龙比负尸徒往事，倚天长剑客星孤。美剑服之无腐响，石林鬼兽渐能降。湘江水黛飏文竹，胥海潮青涌铁幢。每哂独丝难作茧，如何共命自为双。春风不扇汴州梦，搏击伤魂到泽邦。鞭石驱山九日燀，文人何用强谈天。黄星靡聘河图出，枉矢西流金虎迁。郑客璧知龙死岁，南州鹤语尧崩年。蚪蝌化烬微言绝，星拜缥簪北斗前。
赋得揽察草木犹未得示诸子五首·其一
作者：谢元汴
朝代：明

暮魂烟步漾银沙，㻬印印山山色霞。孝夏忠春谀地肺，友风子雨葬黄笳。焚多药树成尸沥，筮得龙荒付鬼车。玉女投壶天一笑，美人倒影盼流霞。
赋得揽察草木犹未得示诸子五首·其三
作者：谢元汴
朝代：明

勿将死玉匹生刍，义竹春深咒老梧。种得兔丘为媚草，化成婺女作桑弧。人才信已同蜍志，燕市今当访狗屠。龙比负尸徒往事，倚天长剑客星孤。
赋得揽察草木犹未得示诸子五首·其二
作者：谢元汴
朝代：明

吠怪诽疑怀亦佳，芳萧茅蕙岂争差。可怜磊磊称男子，有愧妇人古女娲。若使吹齑犹正则，纵然颂橘亦乖崖。蛟龙不以文章隐，长向湘灵舞水涯。
赋得揽察草木犹未得示诸子五首·其五
作者：谢元汴
朝代：明

鞭石驱山九日燀，文人何用强谈天。黄星靡聘河图出，枉矢西流金虎迁。郑客璧知龙死岁，南州鹤语尧崩年。蚪蝌化烬微言绝，星拜缥簪北斗前。
赋得揽察草木犹未得示诸子五首·其四
作者：谢元汴
朝代：明

美剑服之无腐响，石林鬼兽渐能降。湘江水黛飏文竹，胥海潮青涌铁幢。每哂独丝难作茧，如何共命自为双。春风不扇汴州梦，搏击伤魂到泽邦。
赋得细雨贫郊去送袁于人还郡四首
作者：谢元汴
朝代：明

执袪似不为分风，此去犹行羹颊中。天外灵根孤冉闵，小山德树秀林通。为除鬼面存书骨，试释蛇魂允角弓。剩有石仓三百卷，嵯峨吾道米云穷。兵饮石言亦世情，异人无事怵孤行。由来煮鹤宜才火，孰见和梅不沸羹。天缺只多君友隙，陆沉更筑孟颜坑。共分龙体我为尾，何犹误人邴管名。廿馀心许似花然，洙水西山数圣贤。自借赭鞭敲暮气，勿从媚蝶学翩翾。无才不足逐仙隐，抵鹊何须以美蠙。生面每为书史蔀，蒙头孳纽几千年。去后霜烟色色殊，行藏偶尔谷于菟。青山作侣夫何阒，白石同人亦不孤。禁虎谅应冯禹步，执魌还用进桃都。故园自有馀兰畹，斗世战身似我愚。
赋得细雨贫郊去送袁于人还郡四首·其一
作者：谢元汴
朝代：明

执袪似不为分风，此去犹行羹颊中。天外灵根孤冉闵，小山德树秀林通。为除鬼面存书骨，试释蛇魂允角弓。剩有石仓三百卷，嵯峨吾道米云穷。
赋得细雨贫郊去送袁于人还郡四首·其三
作者：谢元汴
朝代：明

廿馀心许似花然，洙水西山数圣贤。自借赭鞭敲暮气，勿从媚蝶学翩翾。无才不足逐仙隐，抵鹊何须以美蠙。生面每为书史蔀，蒙头孳纽几千年。
赋得细雨贫郊去送袁于人还郡四首·其二
作者：谢元汴
朝代：明

兵饮石言亦世情，异人无事怵孤行。由来煮鹤宜才火，孰见和梅不沸羹。天缺只多君友隙，陆沉更筑孟颜坑。共分龙体我为尾，何犹误人邴管名。
赋得细雨贫郊去送袁于人还郡四首·其四
作者：谢元汴
朝代：明

去后霜烟色色殊，行藏偶尔谷于菟。青山作侣夫何阒，白石同人亦不孤。禁虎谅应冯禹步，执魌还用进桃都。故园自有馀兰畹，斗世战身似我愚。
赋谢陈存翁
作者：谢元汴
朝代：明

斮足奚堪五石支，经明古静亦常师。刲羊见血玉能泣，腐马吟蚕山不移。但可编年书午仵，谁从问字志碑悲。秦坑焚日同天醉，洗耳清流习郁池。
赠吴茧雪太守
作者：谢元汴
朝代：明

由唐迨宋亦平平，佛骨当年太守名。如我疏狂徐稚忝，于公慈朗陈蕃屏。青山绿水二千石，龙户瓠民十一城。独上韩亭咨往事，春风熊隼曳双旌。
赠吴长源孝廉
作者：谢元汴
朝代：明

照我翡林珠玉丛，何疑身在白云中。千峰积黛连双髻，一水成沦隔数谼。北海高情谁得似，东头隽望雅能同。名花如侍列茵几，龙盾鱼肠倚碧桐。
赠张丹书明府
作者：谢元汴
朝代：明

鸾乃凤之族，寂然君子堂。人皆咻即墨，我独说桐乡。赫赫名何事，悠悠恺自将。江南多苦状，天意正苍黄。
赠澹归和尚
作者：谢元汴
朝代：明

部血呼天天不应，犹将铁骨傲寒凌。孔颜以下无门祚，龙象于今有股肱。社稷俱夷存矮屋，衣冠凋尽出名僧。以君为佛知君浅，求子求臣但一能。
赠盛玄珠广文
作者：谢元汴
朝代：明

历落才名已十年，授经端在马融先。尊光自署湖山长，典则堪升蛾子筵。瘴海文章浮磬玉，东南竹箭秀松铅。蒲菹君乃能知我，霅水韩峰总弣弦。
送严絜庵方伯擢太常晋右司农陛见
作者：谢元汴
朝代：明

宁非南纪旧山川，报政欣闻分陕年。卜式何能纡国计，后夔正尔佐薰弦。漫勤天子问风俗，伫见文人锡土田。珠水苍颜万古色，勿烦方牒记廉泉。
送刘钟嵩别驾擢贰镇江守
作者：谢元汴
朝代：明

金山兀峙大江流，彩鹢乘风拥上游。演漾川流孤若鹜，萧疏人吏冷于秋。苍烟荻户鱼鳞屋，野水蜒丁瓜步舟。白露蒹葭犹未远，王程何以慰辕留。
送同年汪尔陶之端州余拟有兹行不果
作者：谢元汴
朝代：明

燕市矜同调，禺山相见初。灵光犹鲁殿，半体亦王馀。勿作浮湘叹，非无种树书。苍茫烟水望，搔首欲踟蹰。
送同年郑沙石之开建广文任
作者：谢元汴
朝代：明

曩别未云易，于兹弥信难。穷惟此日月，世孰为张韩。白水同元味，筠心足岁寒。苍梧古帝迹，淼渺路漫漫。
送吴茧雪太守返里二首
作者：谢元汴
朝代：明

四稔春风侧，怡然古道颜。公归钓漂水，吾志伴韩山。巷论存三老，赓章见一班。遥瞻天际鹤，倦翮暮飞还。赵德吾安敢，倘于子野归。寻常失觌面，高简俯尘寰。荆楚记谁续，循良迹可攀。孤帆千里掉，流水听潺湲。
送吴茧雪太守返里二首·其一
作者：谢元汴
朝代：明

四稔春风侧，怡然古道颜。公归钓漂水，吾志伴韩山。巷论存三老，赓章见一班。遥瞻天际鹤，倦翮暮飞还。
送吴茧雪太守返里二首·其二
作者：谢元汴
朝代：明

赵德吾安敢，倘于子野归。寻常失觌面，高简俯尘寰。荆楚记谁续，循良迹可攀。孤帆千里掉，流水听潺湲。
送子茅弟计偕
作者：谢元汴
朝代：明

公车燕蓟路，昔昔曾兹行。与子期千载，笑予抱一硁。客心迟岸柳，孤棹发江城。分手明朝去，凄然暮雁情。
送翁莱山明府之新田任二首
作者：谢元汴
朝代：明

作令文章窟，吾其旌子行。潇湘水可渡，单莒政能成。去矣蚕忙际，怀哉求友声。劳君勤抚字，莫漫说阳城。于世求元柳，孰为踵者与。窊樽石在否，钴鉧潭何□。异水奇山域，真儒古帝居。鸣琴若有暇，一探酉阳书。
送翁莱山明府之新田任二首·其一
作者：谢元汴
朝代：明

作令文章窟，吾其旌子行。潇湘水可渡，单莒政能成。去矣蚕忙际，怀哉求友声。劳君勤抚字，莫漫说阳城。
送翁莱山明府之新田任二首·其二
作者：谢元汴
朝代：明

于世求元柳，孰为踵者与。窊樽石在否，钴鉧潭何□。异水奇山域，真儒古帝居。鸣琴若有暇，一探酉阳书。
选论策竟示渠儿
作者：谢元汴
朝代：明

画角描眉妾妇妆，视高步阔英雄方。随人花样随人扮，到底家常茶饭香。
长至前一夕示儿渠
作者：谢元汴
朝代：明

山月淡如许，飒然白一乡。霜枫父子共，老室圣贤凉。裂险惊奇鬼，搜荒辩土羊。不知当几等，始得到羲皇。
闻式如弟读书声有作
作者：谢元汴
朝代：明

浊酒藜羹笑罄壶，忽闻吟诵出菰芦。苍鬑伯业真堪羡，漫说英雄备与孤。
闻袁于人同居之信
作者：谢元汴
朝代：明

城坳转处彷村居，废圃荒畦辟度初。市近犹能心若水，门幽稍觉客来疏。分餐减米吾良愧，篱隔闻谈女弗如。烟火邻家相接好，墙东共读未焚书。
阅表弟陈克棐近诗与订同异
作者：谢元汴
朝代：明

作诗无定例，高者不因人。奇险宜深稳，孤清欲峭新。有如臡雁鸨，何必别荪莼。韩杜吾师也，问谁狎主臣。
除夕四首
作者：谢元汴
朝代：明

老至物情淡，明朝又早春。岁行已若此，往事何酸辛。寒铎闻前巷，孤舂隔数邻。焚香冥默坐，静忆百年身。十载荒山卧，兹留亦偶然。交希无杂客，味冷不知年。白饮茗千矗，冰羞疏一笾。寒风吹土壁，暝色莓苔延。今夕家园宴，慈亲杖履轻。弟兄别后梦，儿女岁时情。念我高楼上，辛勤白发生。小亭方筑就，编竹待而成。破屋巉岩侧，卜居邻老农。到门惟绿水，近岭多苍松。步武寒溪鹭，书声夜壑龙。兹来采白石，仆影微躬从。
除夕四首·其一
作者：谢元汴
朝代：明

老至物情淡，明朝又早春。岁行已若此，往事何酸辛。寒铎闻前巷，孤舂隔数邻。焚香冥默坐，静忆百年身。
除夕四首·其三
作者：谢元汴
朝代：明

今夕家园宴，慈亲杖履轻。弟兄别后梦，儿女岁时情。念我高楼上，辛勤白发生。小亭方筑就，编竹待而成。
除夕四首·其二
作者：谢元汴
朝代：明

十载荒山卧，兹留亦偶然。交希无杂客，味冷不知年。白饮茗千矗，冰羞疏一笾。寒风吹土壁，暝色莓苔延。
除夕四首·其四
作者：谢元汴
朝代：明

破屋巉岩侧，卜居邻老农。到门惟绿水，近岭多苍松。步武寒溪鹭，书声夜壑龙。兹来采白石，仆影微躬从。
雨霁与姨弟蔡懋章客楼小酌
作者：谢元汴
朝代：明

风雨闭门坐，连床寒色深。乡心红树隔，客意绿蕉侵。薄暮牛羊下，微晴鸟雀吟。一如山止聚，亭角眺苍林。
题万青楼楼不名而题曰万青楼志也四首
作者：谢元汴
朝代：明

孤不附山水，雯青秀一魂。情田寄竹杖，义府濯秋根。勿以苍麟意，而为白马论。贞萋书带草，色授焘人存。百尺元龙气，伊谁踞上床。秋星明杕杜，河水怯衣裳。宝剑书声穆，青衫草色凉。短垣森竹箭，秀出陆生庄。木石有时命，干常气自青。玄黄殷战血，风雨一椒亭。已吊鲸鱼死，难寒白鹬刑。疏麻虽小物，危岫茂尧蓂。文章谁后死，奇险自开山。肃月平蝉讼，光风正草奸。枝强鸟不武，篆蚀石能班。笑我瘦郊岛，蚕吟秋卷删。
题万青楼楼不名而题曰万青楼志也四首·其一
作者：谢元汴
朝代：明

孤不附山水，雯青秀一魂。情田寄竹杖，义府濯秋根。勿以苍麟意，而为白马论。贞萋书带草，色授焘人存。
题万青楼楼不名而题曰万青楼志也四首·其三
作者：谢元汴
朝代：明

木石有时命，干常气自青。玄黄殷战血，风雨一椒亭。已吊鲸鱼死，难寒白鹬刑。疏麻虽小物，危岫茂尧蓂。
题万青楼楼不名而题曰万青楼志也四首·其二
作者：谢元汴
朝代：明

百尺元龙气，伊谁踞上床。秋星明杕杜，河水怯衣裳。宝剑书声穆，青衫草色凉。短垣森竹箭，秀出陆生庄。
题万青楼楼不名而题曰万青楼志也四首·其四
作者：谢元汴
朝代：明

文章谁后死，奇险自开山。肃月平蝉讼，光风正草奸。枝强鸟不武，篆蚀石能班。笑我瘦郊岛，蚕吟秋卷删。
题主人壁
作者：谢元汴
朝代：明

马周亦是新丰客，零落为人空上书。冶作酒佣浑莫问，市楼真可混樵渔。
题宋尚木郡伯亲览轩
作者：谢元汴
朝代：明

数株梅柳夹修篁，位置之间品第详。一壑一丘胸次旷，曰仙曰吏印床香。琴尊静远调花气，庭砌萧閒隐鹤装。独有韩陵一片石，相将疏影对斜阳。
题潇湘烟雨图二首
作者：谢元汴
朝代：明

迷濛寂历渺愁予，幽谷无人萧以疏。安得一舟维此际，卜居渔父傲三闾。当年帝子度湘水，手抚五弦弄素琴。玉琯散为千荡筱，至今风雨作龙吟。
题潇湘烟雨图二首·其一
作者：谢元汴
朝代：明

迷濛寂历渺愁予，幽谷无人萧以疏。安得一舟维此际，卜居渔父傲三闾。
题潇湘烟雨图二首·其二
作者：谢元汴
朝代：明

当年帝子度湘水，手抚五弦弄素琴。玉琯散为千荡筱，至今风雨作龙吟。
骂蜘蛛三首
作者：谢元汴
朝代：明

尔腹诚便便，何如边孝先。侏儒饱欲死，笑我非臞仙。顷刻丝纶就，其中藏杀机。吞啖类杞桧，何事集吾扉。尔肥非义胜，腴外而中枯。窘蠢栌间伏，居然五石瓠。
骂蜘蛛三首·其一
作者：谢元汴
朝代：明

尔腹诚便便，何如边孝先。侏儒饱欲死，笑我非臞仙。
骂蜘蛛三首·其三
作者：谢元汴
朝代：明

尔肥非义胜，腴外而中枯。窘蠢栌间伏，居然五石瓠。
骂蜘蛛三首·其二
作者：谢元汴
朝代：明

顷刻丝纶就，其中藏杀机。吞啖类杞桧，何事集吾扉。
别意
作者：谢兆申
朝代：明
体裁：古风

我行且登舟，子草徒离忧。眷眷恋我侧，去去难久留。叹息成参辰，愁思不可抽。丈夫在四海，譬彼水浮舟。聚散无定期，感子叙绸缪。
工山小庵有怀何孝子
作者：谢升
朝代：明
体裁：七言律诗

石蹬蟠云曲径通，茅庵一点翠微中。若非有晋高人在，安得兹山维岳同。碧落灵泉朝浥雨，幽岩老木夜嘶风。千秋不朽伦常地，尘世纷华转瞬空。
严光
作者：谢士元
朝代：明

先生踪迹等巢由，明月清风一钓钩。可惜汉家劳物色，钓台终是老羊裘。
九月望后雨雪与同寅分韵赋诗效禁体
作者：谢士元
朝代：明

蓐收视政操机权，群阴用壮阳气朘。四野同云巽搜兑，须臾六出何纷然。初讶幡旂舞容裔，还疑龙凤来蹁跹。密粘碧树藏斐亹，乱压黄菊催鲜妍。清光晶瑩炫华屋，寒气赑负侵吟毡。幽岩饥饿困虎兕，澄潭冷蛰愁蛟蜒。长江渔人理归棹，平原猎骑櫜空弮。豪门邀赏侈供帐，佳人怯冷加锦缠。边帅或继蔡州捷，高士谁放山阴船。人言盈尺即为瑞，我今验此知丰年。阴阳燮理在贤相，此事自足徵诸天。美酒不效党家饮，雄辞窃慕梁园篇。同袍况复好铅椠，试把诗句穷镌研。且共登坛申约束，接战不用横戈鋋。安仁贾勇擅觜距，伯始颠气誇手拳。穆之张君严韅靷，蹇予恇怯蹲中坚。一时胜负且勿较，聊寻故事追前贤。
九月望后雨雪与同寅分韵赋诗效禁体
作者：谢士元
朝代：明
体裁：古风

蓐收视政操机权，群阴用壮阳气朘。四野同云巽搜兑，须臾六出何纷然。初讶幡旂舞容裔，还疑龙凤来蹁跹。密粘碧树藏斐亹，乱压黄菊催鲜妍。清光晶莹炫华屋，寒气赑负侵吟毡。幽岩饥饿困虎兕，澄潭冷蛰愁蛟蜒。长江渔人理归棹，平原猎骑櫜空弮。豪门邀赏侈供帐，佳人怯冷加锦缠。边帅或继蔡州捷，高士谁放山阴船。人言盈尺即为瑞，我今验此知丰年。阴阳燮理在贤相，此事自足徵诸天。美酒不效党家饮，雄辞窃慕梁园篇。同袍况复好铅椠，试把诗句穷镌研。且共登坛申约束，接战不用横戈鋋。安仁贾勇擅觜距，伯始颠气誇手拳。穆之张君严韅靷，蹇予恇怯蹲中坚。一时胜负且勿较，聊寻故事追前贤。
云台
作者：谢士元
朝代：明

诸将匡成汉治隆，崇台图像表元功。于今不省丹青面，漠漠寒烟没断鸿。
五丁峡
作者：谢士元
朝代：明

梁州书禹贡，黑水著图经。道路通三辅，岩崖凿五丁。金牛言诞谩，石鼓事沉冥。独有悬钟石，分明上勒铭。
仓颉庙
作者：谢士元
朝代：明

鸟迹分明取象精，人文宣朗鬼吞声。千年遗庙空山里，野雀犹来傍砌行。
仙洞春游和韵
作者：谢士元
朝代：明

登山马首东，下马策吟筇。日霁林光净，云开树影重。晓钟惊宿羽，春涧起潜龙。授我长生诀，分明守绛宫。
何处难忘酒和白乐天二首
作者：谢士元
朝代：明

何处难忘酒，元宵午夜天。星灯交灿烂，人月斗婵娟。巷陌联车骑，楼台咽管弦。此时无一盏，奚以庆新年。何处难忘酒，明时报政嘉。有人歌岂弟，到处长桑麻。事简常封印，庭空早放衙。此时无一盏，奚以度年华。
何处难忘酒和白乐天二首·其一
作者：谢士元
朝代：明

何处难忘酒，元宵午夜天。星灯交灿烂，人月斗婵娟。巷陌联车骑，楼台咽管弦。此时无一盏，奚以庆新年。
何处难忘酒和白乐天二首·其二
作者：谢士元
朝代：明

何处难忘酒，明时报政嘉。有人歌岂弟，到处长桑麻。事简常封印，庭空早放衙。此时无一盏，奚以度年华。
余阙守城
作者：谢士元
朝代：明

烟尘暗九关，王室势如燬。矫矫鲁诸生，擐甲守孤垒。援绝力难支，身亡心不死。至今清水塘，时复悲风起。
倪宽带经
作者：谢士元
朝代：明

家贫事力作，经籍还相随。锄耘颇休暇，讽诵声伊吾。腹中富文字，亦草封襌仪。白日驰驹隙，不学将何为。
匡衡凿壁
作者：谢士元
朝代：明

入夜东邻火，荧荧照华屋。凿壁引馀光，经史了可读。更阑灯欲烬，我读声更速。当时善说诗，咸称有馀馥。
同张内翰游麻姑山
作者：谢士元
朝代：明

一线天开玉柱峰，峰前僧寺讲时钟。棋盘便是三生石，秋色偏宜五粒松。云外枫林无鸟韵，雨中苔径有人踪。东君载酒同行乐，诗兴何如酒兴浓。
同张内翰访罗景明过磁溪偶成一律
作者：谢士元
朝代：明

肩舆追逐过磁溪，山犬无声野鸟啼。冒雨每防苔径滑，穿林偏觉暮云低。人家引水舂云碓，野圃编荆护药畦。喜有瀛洲文伯在，试将诗句共留题。
和严太史白堂閒坐
作者：谢士元
朝代：明

道院何寂泬，端居想虎闱。篱花开更落，梁燕语还飞。不叹生涯薄，惟怜故旧稀。起来聊隐几，静看篆烟微。燕坐探元化，蓂花子细看。龙蛇成笔阵，风月净诗坛。古砌苔痕匝，空阶螮影盘。壮怀怜老大，无复惜春残。
和严太史白堂閒坐·其一
作者：谢士元
朝代：明

道院何寂泬，端居想虎闱。篱花开更落，梁燕语还飞。不叹生涯薄，惟怜故旧稀。起来聊隐几，静看篆烟微。
和严太史白堂閒坐·其二
作者：谢士元
朝代：明

燕坐探元化，蓂花子细看。龙蛇成笔阵，风月净诗坛。古砌苔痕匝，空阶螮影盘。壮怀怜老大，无复惜春残。
和孔昭留别
作者：谢士元
朝代：明

故国曾凭梦里还，关河迢递岂知难。春风门巷浑依旧，独有蔷薇覆画阑。
和左天官吊岳王坟
作者：谢士元
朝代：明

铁马归来偃绿沉，三军朝气散秋阴。偷安正是奸谀计，报主何知国士心。湖上青山埋白玉，人间遗像铸黄金。春秋不废蘋蘩荐，精爽洋洋俨若临。
和左天官游麻姑山
作者：谢士元
朝代：明

肩舆度岭晓穿云，不惜攀跻到夕曛。松径风微猿抱子，芝田雨过鹿呼群。霓旌缥缈来金母，羽盖翩翻降道君。仙境泬寥人境远，四时风月许谁分。
和游仙亭岩韵
作者：谢士元
朝代：明

载陟仙亭岩，尘寰渺如许。旋复造其巅，追随有谁与。力疲行且休，寒崖不知暑。山花向人开，山禽学人语。天风吹我衣，飘然若仙举。悠悠岩山云，无心自来去。此云同我心，坦然无钩距。石径阻折盘，扶携唤童竖。须臾历坦途，一望一延伫。奇哉云外峰，未许誇天柱。樵歌闻远林，窑烟羃孤屿。而我鹓鹭俦，偶接烟霞侣。行厨具盘餐，对酒迭宾主。美景谐赏心，良晨适情绪。何人吹铁笛，声在云深处。勾引天籁鸣，嘈嘈杂宫羽。睡起酲未醒，临风啜茗乳。日夕山冥冥，归途识前所。度岭下肩舆，徐行避深阻。磨崖便题诗，不待催诗雨。回首望白云，迢迢隔莲宇。
和竹茶灶诗
作者：谢士元
朝代：明

天地胚胎骨格幽，渭侯那作晋风流。银铛煮月当晴夜，石鼎凝云带晚秋。出处有时高士共，炎凉无间故人稠。玉瓯金碾相将久，拟待春风到雅州。
和韩少参贯道写怀诗
作者：谢士元
朝代：明

江行高挂夕船灯，绝似浮杯野渡僧。瘴雨蛮烟经几许，残山剩水见多曾。远游正可追司马，前定何须问惠能。同事有人亲笔砚，鼓琴奚事说孙登。
咏秋海棠
作者：谢士元
朝代：明

道院舒迟见海棠，错教坡老恨无香。娉婷独立西风里，绝胜杨妃试晚妆。
威州道中
作者：谢士元
朝代：明

州雄百雉石为城，坐镇令人劲气生。利槊长鎗须破贼，轻裘缓带每谈兵。将坛才俊遴年少，麟阁功名属老成。报国安边原有志，兹行肯使雪山轻。
宿浙江驿
作者：谢士元
朝代：明

传舍薰风五月凉，客怀如水正茫茫。湖山翠滴芭蕉雨，苔石青连薜荔墙。醉饮忽惊蓬鬓短，离愁偏入夜灯长。青帘画舫钱塘路，错认并州是故乡。
寄吏部彭亚卿
作者：谢士元
朝代：明

秋风黄叶岂无情，偏称南归日夜征。客路江山如有待，旧时琴鹤尚随行。秦廷完璧终无负，同舍遗金久自明。才具济时君独步，一时声价重连城。
寄地官孟乔友兄
作者：谢士元
朝代：明

一别二载馀，云树渺千里。因风寄尺书，慰谕情弥至。嗟予生苦晚，时卦转逢否。解骖岂无人，彼乃植桃李。与世既多违，强颜心所耻。年来竟衰谢，寻常忘世事。田园久芜没，行当事耘耔。渊明归去来，尚友亦云易。殷勤愬衷曲，念君最知己。前年寄书画，装演颇精致。葡萄四幅缣，鱼茧石田字。秋香有五本，仿佛赫？纸。一幅山水图，辋川亦不异。珍重袭方椟，庶几可远致。岁月虽稽延，此意望研揣。
寄地官孟乔友兄
作者：谢士元
朝代：明
体裁：古风

一别二载馀，云树渺千里。因风寄尺书，慰谕情弥至。嗟予生苦晚，时卦转逢否。解骖岂无人，彼乃植桃李。与世既多违，强颜心所耻。年来竟衰谢，寻常忘世事。田园久芜没，行当事耘耔。渊明归去来，尚友亦云易。殷勤愬衷曲，念君最知己。前年寄书画，装演颇精致。葡萄四幅缣，鱼茧石田字。秋香有五本，仿佛赫�纸。一幅山水图，辋川亦不异。珍重袭方椟，庶几可远致。岁月虽稽延，此意望研揣。
寄太仆王少卿
作者：谢士元
朝代：明

莼鲈忽起故乡情，千里归桡几日征。但得青山旧邻在，那言白昼锦衣行。晓程驿路含烟暝，晚泊渔灯隔岸明。却忆右军才俊逸，诗名不让谢宣城。
寄林谕德
作者：谢士元
朝代：明

一夜西风不世情，布帆风饱晚犹征。窥窗明月如相识，拂地垂杨似送行。青嶂暝连秋冷淡，银河低映水空明。中宵不尽怀人意，起看奎躔照凤城。
小孤山阻风雪
作者：谢士元
朝代：明

括地西风阵阵寒，须臾捲雪遍林峦。高低樵径迷行迹，远近渔矶罢钓竿。山耸两肩愁栗冽，霜添半臂讶中单。等閒写就梁园赋，造化分明在笔端。
山寺晴岚
作者：谢士元
朝代：明

山郭媚晴曦，浮岚散芳树。鸡犬寂无声，人家已深处。
岳飞恢复
作者：谢士元
朝代：明

夙性秉忠孝，岂惟将才优。兵威振雷霆，行见复神州。垂成误和议，端居怀隐忧。冤含莫须有，感之泪横流。
归省不允情见乎辞
作者：谢士元
朝代：明

寒檐乾鹊声楂楂，银缸晱晱夜吐花。客中见此讶欲仆，谓今抗疏当还家。岂知时事有龃龉，归期却误东陵瓜。吾家南维八千里，无诸古国天之涯。梨关入云建溪险，惊蛇水势逾三巴。微茫亲舍在其下，白云故故飞来遮。堂中双亲逾半百，白发种种纷鬖髿。虞渊谽谺逼归日，鲁戈虞剑劳腾拿。晨昏滫瀡旷莫展，愧彼反哺城头鸦。以兹盱睢若蒙瞀，乡心历乱如棼麻。退公对案不能食，空有饤饾兼罗阇。寒宵寂寂耿无寐，愁闻掺掺谯楼挝。霜风入帘砭肌骨，拥衾起坐盘僧跏。忆从充赋齿上士，八年逼侧游京华。儿曹尚未厌糠籺，宁绣鞶帨矜纷奢。追思辛螫悼前监，俛就新懦惩杯蛇。我道未夷且宜尔，任渠阁阁喧春蛙。一分宽民素所念，况忍作俑王涯茶。河漘伐檀致深意，微吟喁噞还咨嗟。天恩穰穰等覆帱，三载幸见崇褒嘉。疏慵顾此窃自庆，贤劳鞅掌宁矜誇。方今求贤感寤寐，鹿鸣宠遇张吾罝。怀瑾握瑜奋侧陋，曳裾戛佩鸣冲牙。栋梁明堂总杞梓，骖服大路惟骊騧。追踪无为戒丛惰，宴乐有酒歌鲿鲨。仁恩岂惟育䎀狨，亦见茁彼春田葭。群贤戮力治功懋，光被四表无幽遐。辟彼三光丽霄汉，顾我荣爝何须加。曾闻至孝格穹昊，大庖萐莆今生芽。又闻归省有常典，此典辰告非云赊。我今上请理固当，乃尔反覆非命邪。
挽徵士吴康斋与弼
作者：谢士元
朝代：明

小隐都忘大隐名，当时士类仰仪刑。词源浩瀚倾三峡，学术分明本六经。尽有声华谐物议，更无形迹笑山灵。可怜故里蒲轮道，岁岁春风草自青。
文天祥就义
作者：谢士元
朝代：明

身与道义俱，浩气塞苍旻。戮力济艰危，何曾辞苦辛。南奔日穷蹙，北归思杀身。至今正气歌，歌罢伤吾神。
无题
作者：谢士元
朝代：明

云外青山树外楼，雪花飞缀景偏幽。奚奴款段閒游客，恨杀朱帘不上钩。
无题
作者：谢士元
朝代：明

春来玉腕瘦三分，懒曳潇湘六幅裙。景物撩人禁不得，閒看乱絮擘晴云。
望馀干城
作者：谢士元
朝代：明

远市欲浮将郭绕，好山终懒过江来。平临一水玻璃色，下瞰千林翡翠堆。鸦背斜阳翻睥睨，云中高阁望蓬莱。碧潭长锁蛟龙窟，定有神光烛夜台。
杨家城
作者：谢士元
朝代：明

荒城斜枕渭河流，麦陇青青半是秋。三十六年全盛业，不应歌舞误扬州。
梦梅
作者：谢士元
朝代：明

西风昨夜到茅庐，勾引吟魂会老逋。羌管数声惊别梦，一天凉月碧窗虚。
次参议彦彰左公游麻姑山
作者：谢士元
朝代：明

纵策入烟萝，萦回度空谷。更上齐云亭，凭高骋双目。崖泉挂晴虹，恍惚匡庐瀑。仙子多楼居，栋宇云间矗。野鹤唳还飞，瑶草冬更绿。山神肸灵响，敬畏予所独。于焉举禋祀，祈年届佳谷。荦荦鲁公碑，昏讹犹可读。义烈感精神，直期相追逐。载诵泰伯诗，调古谁能续。
江上诸峰
作者：谢士元
朝代：明

点缀烟花绣作衣，黛眉轻扫出罗帏。分明记得巫山顶，片片行云带雨归。
清源曲
作者：谢士元
朝代：明

朱唇玉指品鸾箫，一曲新翻涩未调。报道客来犹不信，果然门外系兰桡。
渔村落照
作者：谢士元
朝代：明

返照射江皋，寒鸦闪归翼。理棹回中流，澹彼南山色。
游丝和韵
作者：谢士元
朝代：明

万缕悠扬拂地垂，东风有意不须吹。窗前映日穿疏箔，花下留人挂接䍦。逆旅挽回千里恨，闺人惹起百年思。无情最是寻春者，击断游鞭故故迟。
游麻源三谷
作者：谢士元
朝代：明

作郡逾七载，今日偶独游。石径虽折盘，去去山更幽。人家隐丛筱，蔀屋无岑楼。我欲询民俗，肩舆因少留。踉跄走村竖，三五遮道周。俯首拜君侯，俱言今有秋。禾黍已登场，牟麦行见耰。公租少逋负，里胥敢诛求。民情已如此，闻之我心休。于焉度重岭，风光豁人眸。村舂转云碓，石桥架回流。前有梵王家，巍巍俯林丘。门前列松桧，白日风飕飕。老衲出相迓，长跪礼数优。熏垆与茗碗，相奉何绸缪。须臾出盘筵，有？亦有羞。新酒不尽饮，诗句任冥搜。侍我程氏子，资质如琳璆。年少总知学，我唱彼亦酬。引我访古祠，祠下渟龙湫。祈祷辄灵应，此语證前脩。试登华子冈，冈前衍平畴。再陟翻经台，台荒林木稠。山果自琐碎，野鸟鸣啾啾。听之不惮䀨，亦足纾烦忧。归来不觉晚，零露袭敝裘。
游麻源三谷
作者：谢士元
朝代：明
体裁：古风

作郡逾七载，今日偶独游。石径虽折盘，去去山更幽。人家隐丛筱，蔀屋无岑楼。我欲询民俗，肩舆因少留。踉跄走村竖，三五遮道周。俯首拜君侯，俱言今有秋。禾黍已登场，牟麦行见耰。公租少逋负，里胥敢诛求。民情已如此，闻之我心休。于焉度重岭，风光豁人眸。村舂转云碓，石桥架回流。前有梵王家，巍巍俯林丘。门前列松桧，白日风飕飕。老衲出相迓，长跪礼数优。熏垆与茗碗，相奉何绸缪。须臾出盘筵，有�亦有羞。新酒不尽饮，诗句任冥搜。侍我程氏子，资质如琳璆。年少总知学，我唱彼亦酬。引我访古祠，祠下渟龙湫。祈祷辄灵应，此语證前脩。试登华子冈，冈前衍平畴。再陟翻经台，台荒林木稠。山果自琐碎，野鸟鸣啾啾。听之不惮䀨，亦足纾烦忧。归来不觉晚，零露袭敝裘。
烟寺晚钟
作者：谢士元
朝代：明

百八振砰訇，远送斜阳暝。烟际声未沉，归僧在萝径。
琴
作者：谢士元
朝代：明

爨下焦桐巧斲成，朱弦素轸有馀清。世人未悟胸中趣，雅操空传指下声。宣父猗兰留古意，商陵别鹄寓深情。临邛错与通消息，千载风流笑长卿。
留别部院诸公诗
作者：谢士元
朝代：明

西风渐觉透征衣，万里还家正及时。近寺饯行曾有酒，今朝留别可无诗。清朝峨豸深惭拙，白首盟鸥自笑迟。江海茫茫霄汉远，致君勋业在皋夔。
祖逖誓江
作者：谢士元
朝代：明

腥膻秽河洛，人人保生存。谁知忠义士，直欲清中原。击楫吐肝胆，水神亦销魂。功名未弘达，慷慨诚足论。
续赋叠留别韵
作者：谢士元
朝代：明

城都放棹下青衣，鱼复重登吊古时。沙碛阵图诸葛略，草堂秋兴少陵诗。昼行每讶江声壮，夜泊翻嫌月影迟。舟过巴东回首望，巫峰十二远连夔。
节义台
作者：谢士元
朝代：明

一使匈奴久不回，为怜高义筑崇台。乡人千载思登眺，肯使春风长草莱。
诸葛兴汉
作者：谢士元
朝代：明

龙卧南阳庐，管乐聊自比。感激三顾勤，幡然拂衣起。君臣际会间，恩义契鱼水。二表誓出师，忠诚泣神鬼。
谒黄陵庙
作者：谢士元
朝代：明

佐禹勤劳八载间，黄牛神化播尘寰。当时水土凭刊浚，今日舟航任往还。鹿角虎头江上路，锦屏螺髻庙前山。经过词客歌灵贶，管内才窥豹一斑。
赠郡庠习射诸友还南昌
作者：谢士元
朝代：明

礼书厄煨烬，掇拾无全篇。皇明启文运，礼乐俱昭宣。顾兹礼射文，绍述千载传。方其未射时，烹狗献宾筵。抗侯戒将射，弓矢钧且坚。主人德自将，宾耦序其贤。贤则射多中，不侮犹宜先。堂陛别高卑，威仪见周旋。内志既云正，外体宁或偏。挟持须审固，破的皆应弦。算以纪其胜，朴以绳其愆。论艺罚斯寓，卒射乐亦悬。繁文与末节，一一由自然。岂惟定民志，伊欲全吾天。祸乱何由作，家国绵万年。大哉礼之射，吾子宜勉旃。
过凤山
作者：谢士元
朝代：明

黎明登凤岭，亭午造其颠。俯视南山小，平临北斗悬。足移青木杪，身在白云边。蜀道难今见，诗成愧谪仙。
过吕梁
作者：谢士元
朝代：明

扁舟泛泛过房村，滚滚河流势欲奔。疏凿尚传神禹绩，往来偏荷圣君恩。上洪舟楫牛牵䌫，卖酒人家瓦作樽。才具济川俄顷事，晚来沉醉傲诗魂。
过吕梁
作者：谢士元
朝代：明
体裁：七言律诗

扁舟泛泛过房村，滚滚河流势欲奔。疏凿尚传神禹绩，往来偏荷圣君恩。上洪舟楫牛牵缆，卖酒人家瓦作樽。才具济川俄顷事，晚来沉醉傲诗魂。
过威州
作者：谢士元
朝代：明

汶川晓发赴威城，强半羌夷少汉氓。荒岁民贫惩重敛，边关盗息罢长征。马乘危栈空中下，人挟飞仙树杪行。王事驰驱忠荩在，贤劳未敢窃时名。
过安庆
作者：谢士元
朝代：明

双摇画桨到同安，剪剪江风入夜寒。东望池阳在何许，青山尽处六江干。
过小孤山
作者：谢士元
朝代：明

群峰叠叠此峰高，飞尽晴岚见翠螺。砥柱祗今擎宇宙，关门终古壮山河。林间残照闻樵唱，天际微风起棹歌。身在江湖心魏阙，扁舟几度此中过。
过池州
作者：谢士元
朝代：明

人家星散一孤城，堂扁从容尚得名。日暮孤舟江上泊，待明风雪逼人清。
过清源
作者：谢士元
朝代：明

重过清源岁暮天，风光如旧见丰年。回波拍按三千舞，归雁声寒五十弦。珠履狐裘人似玉，锦鞯银镫马连钱。繁华不入诗人眼，独拥青绫日晏眠。
过铜锣山
作者：谢士元
朝代：明

抠衣振策过铜锣，山犬无声野鸟歌。远近桑麻连巷陌，读书声少力田多。
远梅
作者：谢士元
朝代：明

我居江北尔江南，千里幽香鼻未参。安得故园明月夜，花前宾主共成三。
远浦归帆
作者：谢士元
朝代：明

日暮大江平，依微见归艇。几幅饱西风，须臾楚天迥。
送乡进士金台王君载道
作者：谢士元
朝代：明

日经中街昼景长，飞虹桥接曹溪香。人间炎热此差强，我携同辈来翱翔。赤脚共踏层冰凉，却笑河朔耽壶觞。兴来啜茗搜诗肠，书罢鱼茧皆文章。顾我萧散还慨慷，何须子登弹八琅。平生景慕朱紫阳，归来展卷心自忙，云霄有路期相望。
送贰尹林君孟器致政还家
作者：谢士元
朝代：明

官居斗邑宦情微，未老投簪早见几。门外新开松菊径，山中閒制芰荷衣。甘同倦鸟投林宿，笑看浮云作雨归。心欲挂冠犹未遂，输君先上钓鱼矶。
送赵用深还长乐
作者：谢士元
朝代：明

埋堄晴曦散曙鸦，独携书剑出京华。殷勤歧路一杯酒，汗漫江湖八月槎。远水烟光连白雁，故园秋色醉黄花。送君未得从君去，迢递云山入望赊。
送黄宪副之任广右
作者：谢士元
朝代：明

冰檗声名简帝心，观风隽擢涣纶音。一朝持节辞枫陛，千里驱车赴桂林。雨过荔源青似染，云开尧岭碧如簪。悬知按部春风里，无限江山伴醉吟。
雾阁晓妆
作者：谢士元
朝代：明

东风吹散梨花雨，百舌枝头报晴曙。游仙惊觉奈将何，起揭流苏悄无语。摩挲两眼穿锦裆，塞酥掩腿悬香囊。牙梳绾就盘龙髻，波斯飞出双蛾长。玉颜自是无人比，更把铅华助娇媚。十尖尽染守宫花，额前又点寒梅蕊。妆成掩镜问小环，今日何如前日美。
霍去病墓
作者：谢士元
朝代：明

嫖姚勋业迥无前，卜葬还容附帝阡。不畏石麟荒草没，山形犹见象祈连。
青冈岭
作者：谢士元
朝代：明

晨炊已毕度青岗，石磴崎岖十里长。劳苦不辞频下马，曾闻蜀道叹王阳。
题太平别业
作者：谢士元
朝代：明

吾道重卷舒，所属皆真乐。建溪有閒翁，谢事老林壑。结庐面一丘，幽深更磅礴。绿水浮前荣，青山连近郭。斋居竹为床，野服冠用箨。遗后多积书，却老剩栽药。先春理锄耰，课仆事耕作。秋来三径黄，风葩间霜萼。看云还杖藜，枣熟或自剥。邻叟时经过，忘情共欢谑。野兴不自持，携琴领孤鹤。有时发商歌，闻者咸惊愕。何人知我心，我心无愧怍。万古此江山，因君愈恢廓。老我鞅掌怀，卜邻敢忘酌。抚卷忆乡山，千重云漠漠。
题柳湖书院
作者：谢士元
朝代：明

幽居偏喜远纷哗，一室萧然任缀蜗。疏柳数株陶令宅，遗书万卷邺侯家。芸薰缃帙香祛蠹，墨洒华笺字染鸦。负笈从师真有志，太玄从此授侯芭。
题樵
作者：谢士元
朝代：明

远近人家远近山，丁丁长斧白云间。等閒斫断吴刚树，收拾堪寻旧路还。
题潜溪宋学士祠墓
作者：谢士元
朝代：明

昭代师臣儒者宗，旅魂奄过百年中。佳城改卜今玄圃，睿句留题古閟宫。彷佛草堂栖杜甫，分明石室祀文翁。后人不尽怀思意，锦水滔滔日夜东。
题画梅
作者：谢士元
朝代：明

罗浮仙子真崛奇，天然标格冰霜姿。岁寒心事老天识，调羹手段何人知。以兹落魄孤山下，弄月吟风足潇洒。冥心静里悟乾坤，自有香风抗兰麝。今日尘埃偶相逢，巡檐索笑声沨沨。相邀欲问徂徕子，当年何事受秦封。江空岁晏路云邈，且尔寄傲南窗中。
题白菜
作者：谢士元
朝代：明

露茎风叶味偏清，咬尽能教百事成。写出一根常寓目，知君忘却五侯鲭。
题诸葛孔明遗像
作者：谢士元
朝代：明

寤歌梁父辍耕耘，帝胄临门日未曛。收拾纶巾辞畎亩，指挥如意布风云。一时鱼水欢三顾，两汉山河得几分。五丈原头云黯淡，长星无计扫妖氛。
麻姑山读颜鲁公碑次左天官韵
作者：谢士元
朝代：明

嗟嗟颜鲁公，仙都有遗笔。晦蚀几百年，忽然见今日。爱公非爱书，于心若有失。所以甘棠篇，珍重良不一。凿石亟珍之，千古表陈迹。仙都赖壮观，谁能忘游息。
黄冠见客
作者：谢士元
朝代：明

年来最好鹿皮冠，林下逢迎礼数宽。天上故人多厚意，寻常对客不曾弹。
龙尾沟
作者：谢士元
朝代：明

当时仲达号知兵，此地如何驻魏营。惧战却甘巾帼辱，至今沟水寂无声。
东山
作者：谢复
朝代：明

繄我书屋东，屹然矗高峰。壁立几千仞，卷舒簇芙蓉。巉然颇高洁，缅怀太傅翁。明月坠西岭，白云散晴空。虽无蔷薇洞，而有竹与松。扪萝试攀援，着屐扶短筇。千古重先德，何由蹑孤踪。
二月二日入山看松竹值梅花盛开
作者：谢复
朝代：明

閒因松竹陟嶙峋，松已成阴竹未匀。好是梅花助诗兴，两株晴雪不胜春。
代柬本厚觅蕨粉
作者：谢复
朝代：明

蕨粉由来味最嘉，常呼纤手试金芽。杓分新涧流云液，杵带残星捣月华。细嚼水晶圆更滑，閒抄晴雪净无瑕。何人会得先生意，早晚前村兴易赊。
侍家君南湖监稻
作者：谢复
朝代：明

微霜十月初，西风下林叶。适此玄玉戾，朱光惨馀烈。于焉课农穫，袒裼汗流浃。坐树乘清凉，临流就涓洁。鹊噪万年枝，下上呼接接。吾翁八十馀，扶老暂流憩。田家载酒来，鸡黍互罗列。孙曾伺起居，僮仆供使役。薄暮歌式微，鼓枻弄残月。
八月见梨花
作者：谢复
朝代：明

竹外寻诗一径斜，山园八月见梨花。近来无限悲秋意，愁对西风咏物华。
冬日陪春雨诸公流山原看山
作者：谢复
朝代：明

厓石千重险，篮舆一径穿。黄云迷晓日，绿树锁寒烟。水陡斜还屈，山深断复连。是中有真意，何必话绵绵。
劳初诞孙
作者：谢复
朝代：明

忽忽明年是五旬，阿孙初诞慰情真。贻谋谩自安吾拙，计口从人笑食贫。蓍草效灵符吉梦，兰芽茁秀占先春。高堂况复添康健，白发相看四代人。
十月十六日南塘对菊
作者：谢复
朝代：明

一种幽芳南涧滨，天然玉质迥无尘。寒香不逐西风去，时伴东君媚小春。
十里牌归后作
作者：谢复
朝代：明

吾衰倦行迈，动履如老翁。仲冬风日佳，偶出墟曲中。田家具鸡黍，杯酒话从容。稳步度危石，缓行经怪松。菜田郁青翠，麦陇亦葱茸。兴尽赋归去，乱山残照红。
半仙亭
作者：谢复
朝代：明

悟得仙乡在眼前，桃花随处竟悠然。旧时卜筑幽栖地，今日翻成小洞天。饥采松花和露食，困临苔磴伴云眠。回头白鹤閒相语，若道非仙却是仙。
南塘偶书
作者：谢复
朝代：明

世路驱驰阻且长，林泉随分寄疏狂。青山半掩云归洞，白鸟双飞水满塘。脩竹每便三径静，清风独占北窗凉。人生得意须行乐，天地无情两鬓霜。
南塘感怀
作者：谢复
朝代：明

野老幽栖地，微茫烟雾开。风生采樵径，日上钓鱼台。入谷闻啼鸟，临池见早梅。独怜荆棘底，萱草委荒苔。
南塘散步
作者：谢复
朝代：明

雨晴春欲半，行色踏青忙。种竹占荣悴，看松试短长。梅残蜂恋树，水暖鹭窥塘。独念池边藕，抽钱未作行。
南塘秋望
作者：谢复
朝代：明

一池寒碧浴晴空，满眼秋光夕照浓。又见桃花红两度，嫣然含笑妒芙蓉。
南山别墅
作者：谢复
朝代：明

主人昔未贵，爱此南山幽。结庐傍山曲，绕屋皆良畴。时复事东作，呼童饭其牛。扣角一长歌，起慰苍生忧。蓝田美丘壑，且为高情留。晚岁心境会，云水同悠悠。
即事书怀
作者：谢复
朝代：明

径路无媒昼掩扉，野情真与世相违。老梅着雨半黄落，乳燕绕梁初学飞。草色入帘青似染，槐阴夹道绿成围。半吟半醉日西去，閒伴白云眠翠微。
即事遣怀
作者：谢复
朝代：明

古木参差石径斜，日长无事似僧家。更怜地僻经过少，省得人行蹴落花。
味菜轩
作者：谢复
朝代：明

筚门有高士，汪汪君子儒。雅志尚清素，此心常泊如。采采园中蔬，欣然读我书。是中有真味，于以还其初。嗟彼膏粱徒，邈哉天壤殊。
塔山八景为方君僩题二首
作者：谢复
朝代：明

花萼楼前白玉枝，暗香长与月相随。草堂人去逋仙老，春兴无端却属谁。幽径无尘碧藓迷，桐君随我踏香泥。梅花落尽南飞鹤，弹到无声月正西。
塔山八景为方君僩题二首·其一
作者：谢复
朝代：明

花萼楼前白玉枝，暗香长与月相随。草堂人去逋仙老，春兴无端却属谁。
塔山八景为方君僩题二首·其二
作者：谢复
朝代：明

幽径无尘碧藓迷，桐君随我踏香泥。梅花落尽南飞鹤，弹到无声月正西。
夏大水
作者：谢复
朝代：明

冥冥十日雨，浩浩势襄陵。旷野洞庭阔，平畴沧海深。鱼龙迷故宅，鸟雀觅高林。出壑玄蛟舞，凌波小舸沉。夹山田变谷，虚市米增金。野哭闻人溺，楼居怕水侵。此情谁与诉，搔首独长吟。
夜愁光阴易过学问不进记以绝句
作者：谢复
朝代：明

炎天过却复秋天，容易蹉跎又一年。终日客窗愁不撩，短檠随意玩遗编。
奉题家君别号太古
作者：谢复
朝代：明

无辱无荣物外身，不贪富贵不愁贫。耻言秦汉年间事，自谓羲皇世上人。利害一生忘计较，混沌千古复真淳。膝前自有婴儿戏，暝坐东风日日春。
客里
作者：谢复
朝代：明

客里度长夏，中宵怀故丘。月明梧叶露，风动竹林秋。心迹淡如洗，年光真似流。无由出尘表，独立万端忧。
宿七里砻
作者：谢复
朝代：明

明月孤舟夜，清江七里砻。谁怜远游子，寂寞卧秋风。
宿板子矶橐
作者：谢复
朝代：明

过却矶头又一年，移船相近夜投安。数星野火寒芦外，知是谁家隔岸山。
寄方平阳
作者：谢复
朝代：明

我爱平阳令，弹琴不下堂。诗成无吏报，春及有农忙。种柳枝枝碧，栽蒲节节香。三年应报政，凫舄看高翔。
寄浮梁朱志高
作者：谢复
朝代：明

一自分襟后，星霜四载馀。望迷春树暗，梦落晓钟疏。松柏凌寒秀，芙蓉向晚舒。礼编承旧诺，何日贲吾庐。
寄题寒谷山房
作者：谢复
朝代：明

清溪斜绕北山头，偶爱溪山卜筑幽。啼鸟有时供笑语，浴鸥无数对沉浮。春寒欹枕惊残梦，夜静评诗忆旧游。安得移居近君侧，醉吟随意共悠悠。
寓居偶书
作者：谢复
朝代：明

旧业随烟烬，浮生类转蓬。清风一林竹，明月几株松。村北偏担岭，溪南卓笔峰。老亲垂九十，小子亦成翁。
寓理堂庵
作者：谢复
朝代：明

春风信宿碧云居，佳境天然与世违。林鹤晓冲松露出，山僧夜趁月明归。开樽细劝临花砌，对榻长吟掩竹扉。多少真情难画处，相看几度忆王维。
尚古
作者：谢复
朝代：明

伊谁破混沌，鸿荒但茫然。构木押林羽，污尊掬寒泉。去古日已远，谁复谈羲轩。敞也垂妙龄，乃尔追古先。荡荡溯无怀，熙熙游葛天。我生千古后，欲写难具言。长揖谢世人，振衣西山巅。寄言我宗子，无为俗所牵。敦本岂独羡，徇名丛众嫌。岁月不我与，孜孜期勉㫋。
山家即事
作者：谢复
朝代：明

野外浑无事，年丰即太平。树阴随日转，岚气共秋清。犬熟客不吠，牛閒人罢耕。眼前皆好趣，物物助诗情。
山居
作者：谢复
朝代：明

我爱山居好，悠然野兴赊。接檐藤覆瓦，漏壁水穿沙。挑菜时供馔，分泉夜煮茶。田家无杂语，閒坐话桑麻。
山居
作者：谢复
朝代：明

衰疾朝慵起，荆扉午未开。云闲不飞去，鸟倦却归来。果熟从人摘，松疏拟自栽。狂歌白日永，独步前山隈。
山庭午坐
作者：谢复
朝代：明

亭子依山构，行人此息肩。坐忘清昼永，聊枕绿阴眠。
山行
作者：谢复
朝代：明

兴来出门去，一出澹忘归。山鸟识人意，殷勤来去飞。
幽居
作者：谢复
朝代：明

幽居尘事少，到处幸年丰。夜雨时听竹，寒烟晓看松。牛眠青草坂，樵唱白云中。田父遥相迓，开樽一笑同。
怀旧
作者：谢复
朝代：明

江空漠漠水云平，千里归舟一叶轻。记得小陂三度兴，五更灯火读书声。
拜西庄先陇
作者：谢复
朝代：明

一径通幽谷，吾家六世阡。草深垂晓露，松老挂寒烟。山色晴岚外，溪声乱石边。殷勤酹新酒，未滴已潸然。
携梦儿同王泽寓重兴院书文醉中赋此
作者：谢复
朝代：明

亢阳日为虐，携子招提游。颇解文字饮，主宾相劝酬。四纪驹过隙，废兴嘅前脩。颓然北窗卧，竹树涵新秋。濡毫一挥洒，凉飙雨飕飕。薄暮酣且歌，缓步归林丘。
新春雪中试笔
作者：谢复
朝代：明

漠漠随风转，飘飘着地轻。喜从残腊至，愁向早春生。梅冷添新白，山寒失旧青。农家占岁事，日日试阴晴。
旸谷樵遁
作者：谢复
朝代：明

东方有佳士，寅宾宅嵎夷。晨光启蒙昧，万象含清辉。间关林中鸟，时复翔高枚。忽闻丁丁声，和鸣应雄雌。归去日将夕，聊以备晨炊。富贵非吾愿，神仙不可期。陶然醉春酒，细和伐木诗。此中有真意，欲赋难为词。
春日偶成
作者：谢复
朝代：明

二月春光好，村村景物赊。绿垂烟外柳，红绽雨中花。倚杖登危峤，提壶坐浅沙。万缘知有分，随处即为家。
晚游后坊山
作者：谢复
朝代：明

薄暮后坊游，凭诗遣旅愁。云藏孤径暝，雨过万山秋。为客身无恙，登高兴未休。平生耽野趣，舍此更何求。
暮春怀本厚西峰读书
作者：谢复
朝代：明

雨水连三月，春光又一年。莺花犹怯冷，云树迥遮天。幢影浮灯外，钟声落枕边。怜君读书处，寂寞似枯禅。
暮春怀本厚读书西峰寺
作者：谢复
朝代：明

雨水连三月，风光又一年。桃花余满地，柳叶渐迷烟。幢影翻灯外，钟声落枕边。怀君读书处，寂寞伴寒禅。
板石坑
作者：谢复
朝代：明

混沌谁凿开，万象森以朗。山高水自深，中有石如板。
林下清风
作者：谢复
朝代：明

松竹绕吾庐，户庭匝繁阴。耽此日幽雅，而无尘鞅侵。好风天际来，于以涤烦襟。花鸟有深契，泉石谐知音。有时发天籁，妙合无弦琴。上忆千载人，朗然恣孤吟。
次过徽岭韵
作者：谢复
朝代：明

直指风声已早传，山城到日属霜天。行经驿路峰峦秀，坐对寒崖瀑布悬。圣世升平无谏疏，王程清暇有诗联。飞腾此去中天近，藤刺何缘作意缠。
毗陵夜归
作者：谢复
朝代：明

野旷人烟散，田稠杂产稀。石桥流水缓，江舸月明归。
水碓夜鸣
作者：谢复
朝代：明

荆玉渺夷旷，家家事生业。中有济世人，临流安野碓。截竹驾回轮，六月洒飞雪。春出万斛珠，捣碎一溪月。达旦凡几周，循环声哽咽。洗甑具晨炊，鼓腹颂洋溢。
沼上芙蓉花盛开
作者：谢复
朝代：明

美人靓妆照秋水，半醉香腮睡初起。娇媚不知桃杏姿，欢娱惯与幽人期。幽人爱汝颜色好，寂寞空山得偕老。
游南山原
作者：谢复
朝代：明

青春已归去，佳景际清和。雨后群峰出，林间一鸟过。寸心宜澹泊，万事任蹉跎。云坞期深入，薰风引兴多。
游茶培坑
作者：谢复
朝代：明

秋风随步访晴萝，山路泥乾处处过。霜叶绚林明昼锦，冻泉吟石奏云和。书程有课閒时促，诗兴无端醉后歌。却笑幽禽自来去，不知人在碧山阿。
游虎丘山
作者：谢复
朝代：明

辘轳方井剑池幽，石径萦纡入虎丘。试上高楼一回首，满城烟树是苏州。
游青萝岩简同行汪陈二知己
作者：谢复
朝代：明

不到青萝三十年，重临风景尚依然。乳泉细滴晴檐雨，石室联开小洞天。乌道半通苔已没，铁崖中断树相连。评诗耦坐忘归去，恨不移家共醉眠。
牛山眠月栗里八景之一为王懋元题
作者：谢复
朝代：明

伊谁破混沌，盘根㨿坤舆。崭然露头角，肖像躬犁锄。落日下空谷，藉草明月孤。山风起林末，过者闻鼾呼。居人事耕稼，对此空踌躇。
玄湾霁月
作者：谢复
朝代：明

玄云杳无迹，湾水尚漫漫。山月一何皎，流光溯急湍。
石厓为古歙刘彦实赋
作者：谢复
朝代：明

寒空峙崔嵬，壁立几万仞。秋高月影清，雨过岚光润。丹青出天巧，锦绣古苔绚。过者不可攀，引领极高峻。下有同心人，饱历风霜境。抱此刚介姿，梯云骋豪俊。意气凌苍冥，摩厓吐馀论。
石室
作者：谢复
朝代：明

维石何岩岩，壮此南山居。主人好潇洒，凿石以为庐。六月贮冰雪，清风拂襟裾。如游广寒宫，嚼彼冰玉珠。扫石坐清荫，欣然读我书。席地酣吾睡，云深梦蘧蘧。遂我熙皞志，上与无怀俱。
祠中偶题
作者：谢复
朝代：明

松风庭院昼沉沉，颇惬浮生习静心。童子晒书随日转，老僧分榻卧云深。满前生意新栽树，几曲鸣声久住禽。万物于吾同一体，閒中收拾付清吟。
祠中即景言怀
作者：谢复
朝代：明

夏日经行处，时闻啼鸟声。桐馀几枝白，秧刺半田青。杂树团清荫，来牟报小成。虚堂共僧话，相对两忘情。
祠堂暮归
作者：谢复
朝代：明

松竹连阴古寺傍，解衣閒坐就清凉。微吟缓步归来晚，处处山蝉送夕阳。
秋兴
作者：谢复
朝代：明

茅屋柴门老树村，樵歌牧唱自成群。一溪红叶随流水，万叠青山隐白云。人迹过桥霜后见，猿声啸月夜深闻。自怜到处栖身好，野饭加餐酒半醺。
秋意
作者：谢复
朝代：明

西风吹动客边秋，散作游人鬓上愁。惟有阶前明月好，夜深相对仲宣楼。
秋日田家留饮
作者：谢复
朝代：明

田翁具鸡黍，细酌掩柴扉。白雪翻匙软，黄金着箸肥。秋风正摇落，寒日转霏微。老去浑无事，醺然薄暮归。
秋香径
作者：谢复
朝代：明

山气秋更清，山花秋亦好。芳馨袭人衣，俯首拾瑶草。
简千户侯某
作者：谢复
朝代：明

得食将军第，飘然喜欲狂。压炉新炭火，酿酒旧林香。苦雨山还雪，凌寒菊自霜。以君多慷慨，何处共连床。
芙蓉
作者：谢复
朝代：明

桃李竞春华，年年逐风雨。宁似江上花，清光照秋水。
芙蓉花开
作者：谢复
朝代：明

年来随地觅花栽，历尽东风总未开。惟有寒花怜寂寞，晚妆微露水红腮。
芳洲烟树
作者：谢复
朝代：明

沙头二水分东西，树影横斜高复低。轻烟笼络半隐见，径路无媒春草萋。老人一望眼无力，倚杖花间闻鸟啼。何如呼酒对鸥鹭，宠辱都从醉后迷。
茶坂
作者：谢复
朝代：明

一望渺何许，簇簇黄金芽。春罂煮残雪，诗兴清无涯。
蓬庵
作者：谢复
朝代：明

一室萧疏甚，幽人此卜居。绪风穿隙惯，漏月射窗虚。农事春耕雨，斋心夜读书。明时多玉帛，门外驻安车。
西原
作者：谢复
朝代：明

出郭穷西原，行行迷远近。陟岭如升天，下岭如入井。绿树道上阴，青山水中影。我来日已深，未觉成幽隐。清风洒尘巾，明月照孤枕。时复采黄花，微吟弄秋景。
西岩
作者：谢复
朝代：明

凿石通西岩，岩深石不裂。中有散发人，于此避名世。朝朝汲寒泉，夜夜卧明月。时复棹孤舟，披蓑钓江雪。
西庄
作者：谢复
朝代：明

处处风光好，村村景物新。雨晴惊首夏，鸟弄忆馀春。白屋新居士，青山旧主人。重来如昨日，相对不知贫。
西庄清隐
作者：谢复
朝代：明

西庄先生爱幽独，买断青山结茅屋。一犁春雨耕白云，几曲斜阳饭黄犊。吁嗟世事徒纷纷，先生有耳若不闻。门前松菊自成趣，傍人笑指陶徵君。
西梁月夜怀李白
作者：谢复
朝代：明

东有梁，西有梁，中流一去何茫茫。多少翰林风月夜，都归采石雄文章。雪水翻大江，云山杳清绝。呼起谪仙人，举杯弄明月。月行与我还相随，仙人不来我何为。
贺兰轩先生移居
作者：谢复
朝代：明

移居向城郭，筑室号兰轩。药熟香生臼，诗成酒满樽。但令心地远，不觉市廛喧。我屋西山下，相过莫惮烦。
车田放歌
作者：谢复
朝代：明

车田四面郁松柏，高冢累累复谁在。岁时伏腊子与孙，持酒还过墓前拜。殷勤拜罢行且游，平沙浩浩白满洲。下有寒潭几千尺，一天明月澄高秋。清溪几处抱村曲，上有幽兰间修竹。谷口南望横翠屏，绿玉参差香馥郁。冈头古柏不记年，至今黛色犹参天。鬼神守护非常物，白雪前山相对眠。
车田阻雨
作者：谢复
朝代：明

松柏车田路，无人问索居。青毡怀旧物，黄卷接新书。暝色春愁外，栱声午梦馀。相看诸阮在，风雨共茅庐。
过东武陵岭
作者：谢复
朝代：明

野服侵寒露，篮舆驾曙烟。到头分县界，随处出源泉。叠石垣为屋，开山岭作田。平原迷近远，禾黍正秋天。
过分界山
作者：谢复
朝代：明

两县中分界，孤舟逆上滩。绿阴岩下石，知是歙南山。
过西邻汪氏山居
作者：谢复
朝代：明

幽居寡人事，潇洒出尘氛。绿竹千竿雨，苍梧一片云。杂花随地有，好鸟隔窗闻。六月浑无暑，馀清幸见分。
返景德镇怀徵士先生旧游
作者：谢复
朝代：明

两岸斜风万灶烟，数声柔橹夕阳天。江空月落人何处，琴剑东游忆往年。
送苏令君二季还衡水
作者：谢复
朝代：明

二美吾侯弟，联镳此暂游。望云怀故国，乘月促归舟。红叶清霜候，黄花细雨秋。祁人怜远别，相送暮江头。
酬王懋元见寄
作者：谢复
朝代：明

相别未旬日，相思如一年。怜君旧知己，寄我新诗篇。旅馆孤灯夜，炎窗六月天。遥知读书罢，风雨对愁眠。
重造小屋适有携故人胡宁寿草书见惠
作者：谢复
朝代：明

松竹西山下，清风一草庐。经营终岁计，邂逅故人书。珠玉联今古，云烟妙卷舒。不妨高挂起，举首对群儒。
閒中偶书
作者：谢复
朝代：明

幽居少尘事，惬我究遗经。水色涵空碧，山光过雨青。游鱼出复没，野鸟去还停。得失无心计，从人笑独醒。
闻砧
作者：谢复
朝代：明

小窗寒夜静，惬我读书声。为问闺中月，谁家夜捣砧。
雪中
作者：谢复
朝代：明

东皇失其御，十日无精光。滕六驱前锋，回风恣清狂。晨光炫银海，檐滴更漏长。我发日已白，对此重感伤。披氅学王恭，展卷怀孙康。哀彼下土人，大半亏衣粮。履敝东郭跣，门闭袁安僵。愿言早开霁，万象熙春阳。
雪影
作者：谢复
朝代：明

一色琼瑶太素馀，清光斜射碧窗虚。寒炉拨尽孤灯灭，曾照幽人夜读书。
题杨原耕舍
作者：谢复
朝代：明

诛茅远结白云间，屋下清泉屋上山。南亩一犁春雨后，数声啼鸟梦中閒。
题栗里王懋元别号雪崖
作者：谢复
朝代：明

历峰郁嵯峨，芙蓉削空碧。蜿蜒东北来，崚崚屹孤壁。秋高风色寒，积雪凝不释。猿猱那敢攀，下有王子宅。卓彼梅涧孙，继志尚贞白。揭扁当座隅，于以励朝夕。时复披皇坟，清光满书席。梦绕琼瑶台，不假登山屐。神游千仞冈，安用翔风翮。尘世何茫茫，邈矣天壤隔。
题砚田
作者：谢复
朝代：明

刬却端溪势坦然，耕云常近士林边。一方玄玉无多地，几点金星不在天。毛颖荷锄分勺水，松滋负耒试寒烟。凭君收拾归方寸，留与儿孙世世传。
题竹隐轩
作者：谢复
朝代：明

主人好潇洒，閒情寄脩竹。共此岁寒心，深潜媚幽独。日日倚阑千，清风满林谷。
题赵子昂苏武牧羊图
作者：谢复
朝代：明

谁写汉中郎，风流赵子昂。雪中持汉节，海上牧羝羊。气与风霜劲，忠争日月光。君为宋家子，挥翰亦堪伤。
题邑宰谷山王先生册
作者：谢复
朝代：明

令君为政尚无为，一曲瑶琴对翠微。昼静山禽下厅事，夜深村犬卧柴扉。桑林春绿惊蚕早，草色秋黄爱犊肥。何事王乔双舄去，乘时应傍五云飞。
首夏山行即事
作者：谢复
朝代：明

水满寒塘一望平，野花香里踏新晴。青林一簇南薰细，时送黄鹂三两声。
高湖行乐
作者：谢复
朝代：明

高邮佳丽东南州，主人家住湖上头。烟波浩荡渺无际，绿杨芳草春悠悠。波纹浪縠镜中影，春风载酒盟轻鸥。人生南北几来去，四海弟兄同胜游。君怀洒落不可状，夕阳箫鼓鸣兰舟。东门黄犬华亭鹤，荣辱不惊垂钓钩。我閒为君写心曲，临风一啸歌沧洲。
东埔春耕
作者：谢天与
朝代：明

一蓑烟雨耨黄昏，半掩柴扉绿野村。借问庞公今去远，高风谁共此中论。
宝江渔唱
作者：谢天与
朝代：明

扁舟一叶次寒汀，云影烟光献画屏。歌罢酒阑人醉后，空馀鸥外数峰青。
桂岫晴岚
作者：谢天与
朝代：明

山拥岚光翠欲流，桂花凉转雁迎秋。尧天不老人今古，物色经看几白头。
梧峰夕照
作者：谢天与
朝代：明

木落江空日已斜，半山红影半山霞。更兼寒带梅花角，送入苍茫闪闪鸦。
燕石长亭
作者：谢天与
朝代：明

雨湿云根燕不声，离魂消处一长亭。因思南浦江淹笔，草绿波光是此情。
石径樵归
作者：谢天与
朝代：明

云石苍凉径路遥，一声啼鸟背归樵。行边若得仙棋看，不管斜晖转树腰。
龙津晚渡
作者：谢天与
朝代：明

夕阳西坠暝云津，簇立东风唤渡频。老尽往来名利客，不知谁是傅岩人。
龟峰宝塔
作者：谢天与
朝代：明

屹屹孤峰万古名，浮图高耸入秋晴。望中好似昂天笔，倒写云笺雁字横。
登东山绝顶
作者：谢如玉
朝代：明

天辟灵源一字开，倦游司马独登台。三江秋色当轩尽，两粤风烟动地来。屐齿兴酣凌绝巘，鹖冠愁对酌孤罍。白云万里思华发，转动江南庾信哀。
游冲天岩
作者：谢孚
朝代：明
体裁：七言律诗

危岩古洞清虚天，鸟道盘纡到绝巅。路插重云半险阻，泉鸣暗壁自潺湲。怪猿啼遍无穷境，神鹤飞来不记年。呼吸有人通帝座，徘徊身傍斗牛边。
初五日至延平城
作者：谢孟安
朝代：明

镡津城下驻行舟，山水依然似旧游。两岸楼台看缥缈，一川风景重夷犹。夜深渔火明沙岸，月落寒更出戌楼。白首西游欣就养，双旌遥忆待盱州。
大旱建昌府祈雨其观有象笏金龙乃唐玄宗敕赐道士某者尚在
作者：谢孟安
朝代：明

麻姑清绝境，空谷有龙湫。灵贶传今古，深源映斗牛。祷求神莫测，吟眺景偏幽。坐见风烟起，行看树木稠。为霖驱旱魃，出涧溢田畴。楼观凌天外，松杉夹道周。药栏青藓合，丹灶白云留。象笏颁前代，金龙镇急流。居人投短疏，太守舍鸣驺。躬诣深潭侧，徒行峻岭陬。黑云随马首，紫电绕林丘。万物回生意，三农幸有秋。
奉送苏判府往湖广便归南京公干
作者：谢孟安
朝代：明

王事驱驰赋远游，太平桥下促行舟。百壶美酒成酣宴，几树垂杨绾别愁。风送楼船飞彩鹢，月明笳吹起轻鸥。此行到处堪乘兴，楚水吴山豁远眸。
宿山店
作者：谢孟安
朝代：明

杨柳依依拂井阑，寥寥一犬护柴关。山翁荷锸归来晚，问我西游几日还。
感遇二首
作者：谢孟安
朝代：明

芳郊残暑退，夕露沾我衣。长风送归雁，落叶辞故枝。以兹感物候，恻然徒自悲。矫首望片云，去去将何之。夕露下庭阿，凉风起天末。庭际秋虫鸣，褰裳步微月。顾影独徘徊，故人殊契阔。思之不可即，山川渺难越。
感遇二首·其一
作者：谢孟安
朝代：明

芳郊残暑退，夕露沾我衣。长风送归雁，落叶辞故枝。以兹感物候，恻然徒自悲。矫首望片云，去去将何之。
感遇二首·其二
作者：谢孟安
朝代：明

夕露下庭阿，凉风起天末。庭际秋虫鸣，褰裳步微月。顾影独徘徊，故人殊契阔。思之不可即，山川渺难越。
拙吟一首奉寄叔固贤表
作者：谢孟安
朝代：明

忆昨与君别，春风三月时。感君不我弃，祖饯当路歧。斗酒不成欢，挥手重致词。别来今几月，两地遥相思。人生贵知己，爱我其有谁。惟君颇同调，缔交无所疑。君如云间鹤，饮啄思天池。天高风露寒，归宿青松枝。又如渥洼骥，胸藏千里姿。俯首槽枥下，伯乐顾何迟。读书破万卷，老苍咸见推。嘉遁白石涧，所友鹿与麋。富贵等浮云，游心书与诗。遥遥出华胄，雅称为白眉。而我鲁钝质，鬓发今成丝。忝沐明主恩，列衔白云司。就养旴江郡，黄堂望巍巍。屈指阅寒暑，出入聊在兹。思君不可即，山川杳难期。有时动归念，目极闽南陲。偶因鸿雁便，空缄意无涯。
昭君出塞图
作者：谢孟安
朝代：明

汉宫别去冒胡沙，泪湿花颜鬓脚斜。抱得琵琶归绝漠，相传此曲出中华。
泊舟沙溪是夕雷雨大作须臾复霁有咏
作者：谢孟安
朝代：明

舟泊清溪浒，寒沙带浅流。震雷翻峡口，急雨打船头。欹枕难作寐，当杯不解愁。须臾晴霁好，新月半轮秋。
游中洲观
作者：谢孟安
朝代：明

二水交芳洲，群峰四望幽。楼台参碧落，云物讶丹丘。宛若登仙府，须从渡客舟。往来应不倦，抚景重夷犹。
游天池山
作者：谢孟安
朝代：明

夙性爱丘壑，不惮穷跻攀。兹峰特神秀，上抗浮云端。幽寻叹奇绝，俯瞰何其宽。同游六七辈，一一皆儒冠。岚翠袭衣袂，风泉听潺湲。绝顶有巨石，平铺势团团。天成几洼窟，奚用斤斧钻。冬夏水不竭，可以怡心颜。泓澄映星象，风云常往还。古人善取譬，名曰天池山。东望大瀛海，万里生波澜。中流屹孤岛，袤延若连环。在昔富乔木，今见馀榛菅。我昔家上头，凝睇生悲酸。马鬣委草蔓，岁久恐灭漫。春秋缺拜扫，于心曷能安。繁华感畴昔，岁月如惊湍。人去山已空，野鸟鸣间关。有时动归念，恨无双飞翰。叹息川路遥，跋涉诚艰难。而我今白首，梦寐空盘桓。
秋兴
作者：谢孟安
朝代：明

矫首望河汉，暸然天气清。露冷梧叶疏，雍雍鸿雁声。而我客盱郡，得为簪组荣。怅望南飞云，惆怅摇心旌。
竹枝词
作者：谢孟安
朝代：明

门前江水绿如苔，送尽行人日去来。潮落潮生犹有信，不知郎去几时回。
送玉融庄克荣从戎四川
作者：谢孟安
朝代：明

念尔事戎行，间关道路长。扁舟愁滟滪，匹马过瞿塘。猿啸惊残梦，鸡呜治去装。到时书尺素，好趁雁来翔。
闺词二首
作者：谢孟安
朝代：明

昨夜生幽梦，分明见藁砧。相违多岁月，同念少年心。望断江山路，书成过雁稀。每愁霜雪苦，何处寄寒衣。
闺词二首·其一
作者：谢孟安
朝代：明

昨夜生幽梦，分明见藁砧。相违多岁月，同念少年心。
闺词二首·其二
作者：谢孟安
朝代：明

望断江山路，书成过雁稀。每愁霜雪苦，何处寄寒衣。
题墨竹
作者：谢孟安
朝代：明

三径清风绝点尘，一枝潇洒倍宜人。渭川千亩徒为尔，何似湘纨写更真。
清平乐·暮春夜感
作者：谢季兰
朝代：明

怜花惜月。情意凭谁说。正好韶光天又夺。处处子规啼血。凝思不比春初。空床闲挂流苏。欲睡何曾成寐，支颐无限踌躇。
醉花阴·夏日
作者：谢季兰
朝代：明

熏风淡荡吹罗袖。槐柳新蟾骤。池内小荷翻，何处箫声，吹彻梅花透。如今景物还依旧。茉莉花开后。不坐已愁人，可怪黄鹂，叫得垂杨瘦。
阮郎归·秋夜
作者：谢季兰
朝代：明

数尽更筹梦未成，秋声不忍听。起来且自剔残灯，谁家玉笛声。风才定，月初升，清光渐渐生。一行花影上窗棂，动人无限情。
严滩
作者：谢宗鍹
朝代：明

身非佐命材，轩冕自应辞。虽不事王侯，未足傲当时。所遗遭明盛，遂性得栖迟。故人作天子，屈伸从所宜。至尊下白屋，款曲语心期。借以风斯世，毋俾躁竞滋。竟成高尚名，一代递相师。能移东汉俗，各负肮脏姿。山林互题榜，炎精值沦夷。反令节义士，网罗横见羁。乃知开国初，风气或先之。隐亦有时命，幸矣桐江丝。
仙霞岭
作者：谢宗鍹
朝代：明

海上断鳌足，覆压九州外。伟哉造化力，杰起瓯越会。元气相磅礴，蟺蜒百里内。无诸昔开国，其势自雄大。一夫可当关，峻阻兹云最。严冬崖谷闭，凛冽冰霜载。木杪过飞泉，偪侧崩石碍。山魈避白日，野鼠吟晨籁。耸身已层岭，仆马苦疲惫。回视极苍茫，杉青乱烟霭。
冷泉亭
作者：谢宗鍹
朝代：明

泉当亭际满，暗涧送声迟。源远无寻处，山空欲落时。清泠醒酒梦，恬淡沁诗脾。学士留题日，高风别在兹。
别许钦翼
作者：谢宗鍹
朝代：明

言归还滞此，如鸟未安枝。复作经年别，同含失路悲。越歈翻绿水，楚赋重香蓠。明月此宵意，孤光当为谁。
别辜端敬给谏
作者：谢宗鍹
朝代：明

大江东去悠，暮潮千里平。怨别柳花飞，对酒北固明。伊昔洽心许，早达飞华缨。抗怀振颓流，气与秋旻横。横尘暗东国，荼毒被氓萌。上天未悔祸，罪已轸皇情。献纳当有筹，如何阻孤征。眷阙方子牟，倦游类长卿。出处本殊辙，运命谁能争。卑伏束壮士，枥马蜷局鸣。坐抚方徂时，俛仰空复情。岐路各踌蹰，离魂今夕惊。
北上经青齐间郡邑残破触目怆心漫成四首
作者：谢宗鍹
朝代：明

乱后从于役，劳歌慰远程。废墟无客过，荒垄少人耕。白骨横秋野，黄蒿没古城。停鞭增怆恻，我马亦悲鸣。格斗今春苦，长驱径渡河。城池空溅血，将帅漫横戈。丁壮充俘馘，金绘付梱驮。伤心摇落候，此地独经过。虽然鼙鼓息，途次尚腰弓。残烧枯桑外，愁阴大泽中。妖狐啼白日，新鬼哭秋风。道侧仳离者，时时掩袂逢。
北上经青齐间郡邑残破触目怆心漫成四首·其一
作者：谢宗鍹
朝代：明

乱后从于役，劳歌慰远程。废墟无客过，荒垄少人耕。白骨横秋野，黄蒿没古城。停鞭增怆恻，我马亦悲鸣。
北上经青齐间郡邑残破触目怆心漫成四首·其三
作者：谢宗鍹
朝代：明

雄都千万户，寥落数家存。鸡犬灾犹及，衣冠祸更紧。人生几欲尽，天意固难论。野老纷前泣，将陈语复□。
北上经青齐间郡邑残破触目怆心漫成四首·其二
作者：谢宗鍹
朝代：明

格斗今春苦，长驱径渡河。城池空溅血，将帅漫横戈。丁壮充俘馘，金绘付梱驮。伤心摇落候，此地独经过。
北上经青齐间郡邑残破触目怆心漫成四首·其四
作者：谢宗鍹
朝代：明

虽然鼙鼓息，途次尚腰弓。残烧枯桑外，愁阴大泽中。妖狐啼白日，新鬼哭秋风。道侧仳离者，时时掩袂逢。
和揭阳冯明府感旧诗二首次韵
作者：谢宗鍹
朝代：明

黛螺销尽殒蛾眉，油壁青骢岂再期。只道千金人似玉，翻怜一缕命如丝。王家无复迎桃叶，白傅真成别柳枝。应忆巫峰何处是，春灯夜雨梦还疑。返魂无计觅残香，泉路人间总断肠。夜月珠归迷合浦，春风花落恼河阳。玉钗化后空留燕，瑶瑟无声冷泣凰。去住因缘俱莫问，空花看换眼前光。
和揭阳冯明府感旧诗二首次韵·其一
作者：谢宗鍹
朝代：明

黛螺销尽殒蛾眉，油壁青骢岂再期。只道千金人似玉，翻怜一缕命如丝。王家无复迎桃叶，白傅真成别柳枝。应忆巫峰何处是，春灯夜雨梦还疑。
和揭阳冯明府感旧诗二首次韵·其二
作者：谢宗鍹
朝代：明

返魂无计觅残香，泉路人间总断肠。夜月珠归迷合浦，春风花落恼河阳。玉钗化后空留燕，瑶瑟无声冷泣凰。去住因缘俱莫问，空花看换眼前光。
夕次京口言怀
作者：谢宗鍹
朝代：明

误攻文字落名途，未脱青袍鬓已疏。十月三江犹浪迹，一家五岭少来书。海门孤戍鸣寒角，瓜步残潮见夜渔。南北干戈愁战血，时危焉敢问安居。
天津
作者：谢宗鍹
朝代：明

河冰未合雁初征，楼橹防秋古堞平。自失三韩辞属国，独参四辅拱神京。风悲戍鼓疏还续，日落江帆隐复明。氛祲冥冥遥入望，海天兵气浩横生。
宿影江阁
作者：谢宗鍹
朝代：明

孤峰临静夜，松露滴微凉。短烛成诗捷，遥钟引梦长。沸泉新茗味，澄月远江光。赢得閒僧共，迟明底事忙。
山房月出呈黄大
作者：谢宗鍹
朝代：明

山鸡起舞月当檐，墙隙西峰露几尖。岩桂时因香雾湿，风篁多得夜泉兼。读阑短烛鸣饥鼠，梦破凉天泣老蟾。险语祇应君勍敌，今宵谁更断枯髯。
憩通衢官梅阁怀李谷平
作者：谢宗鍹
朝代：明

先朝折槛见危言，九死曾滨逐客魂。汉室竟能收贾谊，南荒终不老虞翻。烟浮古驿青通市，雨歇寒山翠到门。谁谓广平心似铁，种梅犹解护芬温。
游冠山
作者：谢宗鍹
朝代：明

流泉在道石钩衣，登顿从朝至落晖。雨足诸峰茶笋候，烟生一派栝松围。青牛客礼仙坛斗，白鹿宗瞻讲院扉。相望莱芜隔苍莽，晚潮声送独吟归。
游牛首山
作者：谢宗鍹
朝代：明

身历方知胜所闻，遥看青碧竞纷纷。游情欣倦随行变，物象高低触望分。寺古松杉明积雪，路幽巾舄湿寒云。千崖万壑无人处，带雨留题剔藓纹。
游陈氏东皋别业同欧嘉可黎美周陈园公
作者：谢宗鍹
朝代：明

荷照新陂柳十围，葛衫轻试晚凉稀。观濠惠子元同约，看竹王猷屡未归。坐即邀僧分野翠，吟常并鹤到斜晖。墨香记取留题处，蕉影青摇白板扉。
王龙光话旧
作者：谢宗鍹
朝代：明

十载风烟滞故园，相看华发映青尊。论诗慷慨歌黄雀，把剑纵横讲白猿。世路多难何地免，交情久薄几人存。知君正有匡时策，未向沧江老钓缗。
由断桥至孤山
作者：谢宗鍹
朝代：明

十里泛遥碧，迟行领略全。轻寒犹勒雪，空澹自为烟。鹤去山中墓，人来湖上船。梅花如补种，韵事亦堪传。
登虎丘
作者：谢宗鍹
朝代：明

灵境隔重氛，清光纷向曙。坦步历修坰，旷衍无积阻。惠风袭轻裾，春思荡容与。喈喈黄鸟鸣，粲粲杂英吐。澄瑩剑池泉，淅沥飞松雨。云岩数转幽，泬寥明绀宇。因高见吴门，苍色霭平楚。全揽泽国秀，冲襟得轩举。霸图迹久荒，独立怆终古。倦客迫遐征，佳游怅难屡。
登虎丘
作者：谢宗鍹
朝代：明
体裁：古风

灵境隔重氛，清光纷向曙。坦步历修坰，旷衍无积阻。惠风袭轻裾，春思荡容与。喈喈黄鸟鸣，粲粲杂英吐。澄莹剑池泉，淅沥飞松雨。云岩数转幽，泬寥明绀宇。因高见吴门，苍色霭平楚。全揽泽国秀，冲襟得轩举。霸图迹久荒，独立怆终古。倦客迫遐征，佳游怅难屡。
过唐仁卿先生钓台台在湖山最幽处
作者：谢宗鍹
朝代：明

山势依台曲折成，断桥深处藕陂清。高人所寄皆孤迥，胜地因年见废兴。春水苔矶枯柳卧，夕阳渔笛野烟横。羊裘亦是寻常事，浪有桐江身后名。
过榕城
作者：谢宗鍹
朝代：明

萧条兵火后，井邑数家存。海气兼秋阔，潮声向晚翻。腥风牡蛎市，细雨木棉村。入夜多凄警，犹闻铃柝喧。
过祖堂
作者：谢宗鍹
朝代：明

讲席临轩爽，苍山四面围。草香游鹿涧，云触定僧扉。悟法无真幻，劳生有是非。逢幽良可住，心事尚多违。
避地
作者：谢宗鍹
朝代：明

战斗黄尘起，蚩尤气塞空。邮书经月断，野哭万家同。荆棘惊身窜，诗书叹道穷。兴朝方剪逆，用钺望元戎。
镜湖新篁坞歌
作者：谢宗鍹
朝代：明

湖外有山城不隔，山光湖光两相借。湖以藏坞人不知，岛与湖波合冥漠。岛中之人坐清晓，但见千里万里白。湖所尽处无非山，历历去身不盈尺。由岛测湖乃无边，山立其外高反逼。似将凝峙佐空旷，上者苍寒下沉碧。环岛为居竹閒之，茏葱一丘靡留隙。孤烟袅袅镜中浮，日出波沸岛皆赤。离离菰蒲香满湖，湖面鸟飞去无迹。游人共指销夏澳，六月无风自萧槭。
韩山亭子
作者：谢宗鍹
朝代：明

韩子去已久，空山今有亭。秋烟荒橡栗，古壁暗丹青。城抱江如带，天垂嶂列屏。双旌馀片石，啼鸟下林坰。
韩淮阴祠
作者：谢宗鍹
朝代：明

大将威名烈士肠，酬恩一饭未尝忘。登坛特识归真主，蹑足危机在假王。绛灌堪羞宁玉碎，英彭同尽惜弓藏。当时成败休轻议，青史传疑亦渺茫。
题郭仲常宛在堂
作者：谢宗鍹
朝代：明

苍寒一带岛为居，清泚环湾集小渠。潮响暗通廊宛转，花枝争拂槛扶疏。难为怀在秋冬际，最赏心当月露馀。百尺楼头堪独卧，白云閒护满床书。
黯淡滩
作者：谢宗鍹
朝代：明

乘流贪迅急，冒寒冲晓雾。闽江信清驶，趋海势遥注。坤轴恐其弱，巨石相撑拄。诡诞如鬼工，禹凿未经夙。齿利侔剑戟，槎枒龈腭露。窟压老蛟蟠，涛奔健马赴。震荡惊雷吼，崩坼盘涡怒。篙师脱颖手，箭疾鲜还顾。素闻骇吕梁，侧想淩滟滪。平生仗忠信，遇险当不惧。
龙潭夜归
作者：谢宗鍹
朝代：明

月黑闻人语，灯火荒村外。沿溪理轻策，归路山向背。苍茫屡相共，竹树森以荟。郁纡历已尽，依然烟霭内。回记所来时，潺湲声尚在。
次郑敬道明府八景总咏韵
作者：谢宜申
朝代：明

槎邑有山还有水，泰岳洞庭何必拟。神仙可居龙可潜，虽不高深亦奇尔。人才毓秀齐中州，纡曳訚訚且秋秋。䪺令山水因人胜，山水非人空峙流。碧梧图映残红皦，桂岫岚飞三不了。渔郎醉放宝江歌，络绎难辞樵径窈。问津声杂春波号，东埔春耕妻饷劳。浮图不动人长别，石亭花气侵醇醪。题诗按景谁称首，明府才华驰誉久。枉予技痒聊效颦，不知山鬼揄揶否。
和明道诗
作者：谢宪
朝代：明

矜持未敢说从容，起坐清宵待日红。物理未融思则得，人情难一扩之同。散殊不落无形外，飞跃都归有事中。何以不淫何以乐，人能无欲是豪雄。
罩纱
作者：谢宪
朝代：明

行值风尘更可嗟，群儿当路弄泥沙。先生自有垂帘计，那得閒钱买罩纱。
题丹灶土
作者：谢宪
朝代：明

丹成灶冷烟火息，青草黄沙杂瓦砾。相传有病可能医，此土何妨当饭食。
清平乐
作者：谢小眉
朝代：明

良辰初到，春色随时闹。妆点蛾眉因甚早，人在咸阳古道。当年泣别长亭，今朝嘶马萦情。寂寞黄昏时候，琐窗夜夜风生。
九日宴南薰亭
作者：谢少南
朝代：明
体裁：七言律诗

九日黄花未著丛，虞山置酒赏心同。云飘影乱漓江水，木落声号舜帝宫。秋老那堪闻挂狖，天遥元不到征鸿。秋颜易醉西风里，坐怪茱萸满树红。
募兵行六首
作者：谢少南
朝代：明

玺书五道发甘泉，技俩兼收作控弦。募府未摅平虏策，县官先办犒兵钱。猿臂虬须不解文，生来提剑浊河濆。仇家莫记从前事，今日朝廷靖虏军。金勒雕鞍騕袅才，何须论价买龙媒。总拚乐土千人产，蹴踏沙场万里开。飞鞚尘中问酒家，帽檐犹戴射场花。弦筝今夕垆头醉，明日横戈度碛沙。殊才奇技互争夸，尽道玄枢自一家。神定座中占遁甲，机成空里扬飙车。酾酒椎牛出度支，绣袍错甲好男儿。书生握算休辞费，尽扫穹庐君始知。
募兵行六首
作者：谢少南
朝代：明

金勒雕鞍騕褭才，何须论价买龙媒。
总拚乐土千人产，蹴踏沙场万里开。
募兵行六首·其一
作者：谢少南
朝代：明
体裁：七言绝句

玺书五道发甘泉，技俩兼收作控弦。募府未摅平虏策，县官先办犒兵钱。
募兵行六首·其三
作者：谢少南
朝代：明

金勒雕鞍騕袅才，何须论价买龙媒。总拚乐土千人产，蹴踏沙场万里开。
募兵行六首·其二
作者：谢少南
朝代：明

猿臂虬须不解文，生来提剑浊河濆。仇家莫记从前事，今日朝廷靖虏军。
募兵行六首·其五
作者：谢少南
朝代：明

殊才奇技互争夸，尽道玄枢自一家。神定座中占遁甲，机成空里扬飙车。
募兵行六首·其六
作者：谢少南
朝代：明

酾酒椎牛出度支，绣袍错甲好男儿。书生握算休辞费，尽扫穹庐君始知。
募兵行六首·其四
作者：谢少南
朝代：明

飞鞚尘中问酒家，帽檐犹戴射场花。弦筝今夕垆头醉，明日横戈度碛沙。
南宁书所见
作者：谢少南
朝代：明
体裁：五言律诗

邕管真堪赋，江南恐不如。橘奴金弹密，荔子水精虚。海错羞方物，山蕉入野蔬。无论宝玉贱，鱼米自宜居。
府江杂诗六首
作者：谢少南
朝代：明

蛮烟不雨似云浓，白日阴阴惨澹中。炎气薰人冬亦暖，不知何地候春风。石滩激浪殷成雷，轻舸飘飘曲折开。水楼鞑舍横矛立，山洞猺人负弩回。冬炎卉木未萧条，暂倚蓬窗旅况销。树架绿垂君子蔓，崖林红破美人蕉。水落荒洲近客船，弯环苦竹剧钩连。风霜不到崖前木，鼠穴多歧有岁年。隘口分弓号摆滩，领班人戴白鹇冠。莫言南徼无冰雪，映日戈明水帐寒。落日官军举号齐，雕戈画盾障山蹊。不嫌铜斗通宵击，却厌斑鸡半岭啼。
府江杂诗六首·其一
作者：谢少南
朝代：明
体裁：七言绝句

蛮烟不雨似云浓，白日阴阴惨澹中。炎气薰人冬亦暖，不知何地候春风。
府江杂诗六首·其三
作者：谢少南
朝代：明

冬炎卉木未萧条，暂倚蓬窗旅况销。树架绿垂君子蔓，崖林红破美人蕉。
府江杂诗六首·其二
作者：谢少南
朝代：明

石滩激浪殷成雷，轻舸飘飘曲折开。水楼鞑舍横矛立，山洞猺人负弩回。
府江杂诗六首·其五
作者：谢少南
朝代：明

隘口分弓号摆滩，领班人戴白鹇冠。莫言南徼无冰雪，映日戈明水帐寒。
府江杂诗六首·其六
作者：谢少南
朝代：明

落日官军举号齐，雕戈画盾障山蹊。不嫌铜斗通宵击，却厌斑鸡半岭啼。
府江杂诗六首·其四
作者：谢少南
朝代：明

水落荒洲近客船，弯环苦竹剧钩连。风霜不到崖前木，鼠穴多歧有岁年。
昆崙关二十韵
作者：谢少南
朝代：明
体裁：五言排律

仄足昆崙上，岿然虎豹雄。峰凌万石出，关辟两峰通。先旭蒸霞紫，迟昏阁霭红。地高南逼斗，山远北连空。绝壁含槎古，飞岩拂草丰。泉声千尺底，树色百盘中。岭并惊鸢站，林皆挂狖丛。萦纡回鸟道，劖凿启鸿濛。峻阪防旋马，渟洼忽起虹。未能寻隐穴，徒诧秘仙宫。越骆标重险，交邕挹下风。苍梧虞帝辙，铜柱汉家功。瓴建无前敌，梯悬失仰攻。威仪深组练，气象表罴熊。残垒传侬寇，潜师忆狄公。时平谈往事，世久罢屯戎。商旅宵无警，樵苏岁有终。海夷从入篚，巢鸟不伤弓。裔徼藩垣壮，中华界限崇。圣明要服化，吾愧播文同。
和靖观梅图
作者：谢常
朝代：明
体裁：七言绝句

孤山岁晚水迢迢，竹外横斜挂绿么。吟到暗香疏影句，黄昏月上雪初消。
携琴访友圆
作者：谢常
朝代：明
体裁：七言绝句

秋林红叶晚萧萧，乘兴携琴过野桥。人在翠微寻不见，白云如练束山腰。
竹枝词
作者：谢常
朝代：明
体裁：词

阖闾城边杨柳黄，吴姬如花明月珰。送郎不劝银瓶酒，持赠云鬟金凤皇。
箫杖曲
作者：谢常
朝代：明

桂楫兰舟谁吊古，往寻美竹潇湘浦。淋漓恨血染秋烟，千载娥皇泪痕苦。当时得之无所施，爱同海底珊瑚枝。金刀横截瘦蛟颈，剜作玲珑箫管吹。骊珠上连星点七，窍窍清圆俱应律。有时提挈坐花前，葛陂老龙眠在膝。世人不知何如名，但见鹿斑碎点琅玕青。掀髯一笑发孤弄，杖头忽作呜呜声。一声昆冈山石裂，两声梅花尽飞雪。三声群仙飞佩听，四声吹堕瑶台月。五声银潢惊倒流，霜凋芦叶风鸣秋。六声凤叫海日出，吴姬敛黛凝春愁。七声八声毛发耸，露寒乳穴浮银汞。九声连十怒涛翻，鲸鱼鼓鬣三山动。停吹起坐向客言，此是黄痴之所传。斯人已骑鹏翼去，老眼摩婆今几年。我云道人休叹息，犹胜蓬莱铁仙笛。古物存亡奚足悲，云断苍梧暮山碧。
读医士王立方瘦老子传求歌赋此
作者：谢常
朝代：明

瘦老子，吴门生，双瞳碧焰骨有棱，形臞力弱须杖行。草堂卧病留不得，声名早动金门客。走书远至阖闾城，起蹑芒屦强匍匐。春风放舟东海边，相知喜遇王侯贤。闻言太液间弱水，乃云自致非由天。当年挟书跻华岳，八尺青藜手中幄。穷探极讨竟忘疲，肌骨秋清宛如鹤。有时醉梦罗浮村，冷香细和明月吞。绿么啼春呼不醒，翛然化作梅花魂。后来寻师江海外，扣舷足踏金鳌背。神枝采得赋归来，铁舟机触鲸牙碎。生平非慕贾浪仙，苦吟寂寞空逃禅。前呵不识京尹至，骑驴高耸双吟肩。又不学东家沈郎愁万斛，老大为官恨羁束。带围频减不胜衣，吟腰瘦得无纤肉。侯闻此语惊且怜，异方岂惜千金传。试清泉煮石火，伫看健步如飞鸢。归来著书修药裹，竹房闲把秋云锁。相逢湖曲看青山，恍若杜陵游饭颗。君才君名何太奇，此生不愧贤侯知。净观著传三叹息，绝怜我辈空肥痴。
一剪梅
作者：谢应芳
朝代：明
体裁：词

一天和气盎春晖。桃也芳菲，李也芳菲。若教风打雨淋漓，红也尘泥，白也尘泥。花前把酒插花枝。歌也相宜，舞也相宜。鹤长凫短总休提，长也天知，短也天知。
一剪梅
作者：谢应芳
朝代：明
体裁：词

东风吹醒老梅枝。南也芳菲，北也芳菲。月明半夜五更时，笛也争吹，角也争吹。青松涧底独离奇。寒也谁知，暖也谁知。老夫聊为一歔欷，梅也题诗，松也题诗。
一剪梅·三首寓意寄故人
作者：谢应芳
朝代：明
体裁：词

昆冈火烈去年时，玉也灰飞。石也灰飞。鹤长凫短总休提。善有天知。恶有天知。今年快活保妻儿。歌也相宜。舞也相宜。挥金如土醉如泥。休负佳期。莫负佳期。
一剪梅·寿安玄卿
作者：谢应芳
朝代：明
体裁：词

一色苍然两河翁。年也相同，月也相同。六年湖海共飘蓬，烟也溟蒙，雨也溟蒙。移家今住葑门东。朝也相从，暮也相从。何当归隐旧山中，桃也春风，李也春风。
三五七言
作者：谢应芳
朝代：明
体裁：词

角蛇啼，翼虎飞。百年凤凰坏，五色鹓雏饥。盲风怪雨连三月，青天白日宁无时。
严将军战马歌
作者：谢应芳
朝代：明
体裁：古风

往闻齐军夜路迷，老马前导人追随。又闻的卢跃檀前，汉业复立西南陲。古来良骥称有德，未有骁腾能杀贼。将军两马驮贼来，云雾四起生风雷。红绡帕首尔何物，霜蹄一踣成飞埃。军前认主鸣且舞，惊倒熊罴与驱虎。群凶胆落不敢追，官军凯还槌大鼓。马兮马兮诚有功，须知感物由元戎。将军接迹武惠功，煌煌史册书勋庸，尔马名示垂无穷。
中秋日玉山顾仲瑛邀翟明府份陆良贵仁秦文仲约等十人饮金粟冢上酒酣赋诗各成一首
作者：谢应芳
朝代：明
体裁：古风

忆昔避戎马，放棹来北山。相逢适中秋，展席解愁颜。安知复今夕，嘉燕得良会。烽烟犹眯目，惨澹千里外。卓哉山中人，旷达谁与俦。坐客金粟冢，酌醴相劝酬。华月出松杪，灵飙吹桂子。荷锸长自随，驹隙去如水。摇毫写雅怀，绚烂无遗言。客亦兴不浅，斗胜寂不喧。清欢忘城鼓，尽醉倾笑语。柱头老令威，为作八风舞。停杯论古今，仰天问嫦娥。见此旷达士，百世能几何？庾楼榛莽暗，牛渚风浪恶。纵有酒如渑，恐亦无此乐。夜深月愈白，清溪归洄沿。一笑谢主人，今年复明年。
丹阳陈天倪及其弟刚中奔牛陈心远诸羽士避兵洞庭山寄此代简
作者：谢应芳
朝代：明
体裁：七言律诗

洞庭林屋聚群山，问讯曾逢卖橘船。湖上白鱼多满尺，山中朱果不论钱。仙家犬吠云连屋，泽国龙吟月满天。辟谷有方烦寄我，吾将多与世人传。
书路城樵舍壁
作者：谢应芳
朝代：明
体裁：六言诗

瀼东瀼西农亩，巷南巷北人家。白露秋香鸡黍，绿云春霭桑麻。
二月二日漫兴
作者：谢应芳
朝代：明
体裁：七言律诗

东风吹散社公雨，红白花开烂锦云。时俗喜逢迎富日，老夫羞作《送穷文》。裌衣试著寒犹怯，拄杖归来酒半醺。为问驿桥杨柳树，送人多少去从军。
二月归田舍作四首
作者：谢应芳
朝代：明

十年为客不窥园，数日还家独闭门。儿女牵衣拂尘土，亲朋折简问寒暄。江南花柳青春好，淮上风烟白昼昏。闻道贼渠今磔死，雨窗欢喜倒清樽。馀生甘分老渔樵，竹径柴扉掩寂寥。舍后薄田堪种秫，门前流水喜通潮。人遭岁歉餐榆粥，天假春晴养麦苗。早起冯高望西北，楚氛犹自未全消。鸦鸣鹊噪总无灵，庸孺讹言更莫听。万国山河春荡荡，一时烟雾昼冥冥。官军自足追穷寇，县吏犹劳募壮丁。何日卖刀仍买犊，花村鸡犬共安宁。飞刍挽粟未能休，嗟我乡邻日夜忧。何事群凶■猖獗，半年诸将拥貔貅。桃花过雨红颜老，杜宇伤春血泪流。堪笑腐儒无可用，下帷依旧说春秋。
二月归田舍作四首·其一
作者：谢应芳
朝代：明
体裁：七言律诗

十年为客不窥园，数日还家独闭门。儿女牵衣拂尘土，亲朋折简问寒暄。江南花柳青春好，淮上风烟白昼昏。闻道贼渠今磔死，雨窗欢喜倒清樽。
二月归田舍作四首·其三
作者：谢应芳
朝代：明
体裁：七言律诗

鸦鸣鹊噪总无灵，庸孺讹言更莫听。万国山河春荡荡，一时烟雾昼冥冥。官军自足追穷寇，县吏犹劳募壮丁。何日卖刀仍买犊，花村鸡犬共安宁。
二月归田舍作四首·其二
作者：谢应芳
朝代：明
体裁：七言律诗

馀生甘分老渔樵，竹径柴扉掩寂寥。舍后薄田堪种秫，门前流水喜通潮。人遭岁歉餐榆粥，天假春晴养麦苗。早起冯高望西北，楚氛犹自未全消。
二月归田舍作四首·其四
作者：谢应芳
朝代：明
体裁：七言律诗

飞刍挽粟未能休，嗟我乡邻日夜忧。何事群凶■猖獗，半年诸将拥貔貅。桃花过雨红颜老，杜宇伤春血泪流。堪笑腐儒无可用，下帷依旧说春秋。
代简张希尹
作者：谢应芳
朝代：明
体裁：古风

余生寡谐俗，老去得知己。论交固云晚，莫逆良可喜。联翩诸侯客，寂寞著书事。夜分青藜火，昼并乌皮几。几回论班马，一笑观亥豕。烟云挥洒外，风月吟啸里。蚶杯酌流霞，兽炉爇沉水。佳哉《水调》词，清我尘俗耳。朱弦听者希，《白雪》和能几。别来怀盍簪，梦见承倒屣。帷林大江边，瓢巷横山趾。秋风落梧叶，甘雨熟菰米。相望不三舍，相过堪一苇。诗筒继元白，通家犹孔李。况于阿戎谈，亦与诸任齿。尚友古之人，厥德薰晋鄙。
代简蒋成玉
作者：谢应芳
朝代：明
体裁：七言绝句

春来一月苦阴雨，少顷雨晴邀客嬉。金斗城西芳草路，水边杨柳青离离。
余患项痈适兵后无医药可疗即事口占并寓感叹
作者：谢应芳
朝代：明
体裁：七言绝句

吮痈人在五侯家，市肆浑无药可赊。童子归来风雪夜，老夫愁绝对梅花。
倪元镇过娄江寓舍因偕智愚隐游姜公墩得如字
作者：谢应芳
朝代：明
体裁：古风

秋暑贾馀勇，怀抱方焚如。故人江上来，风雨与之俱。遂令沸羹鼎，化为寒露壶。幽寻陟崇丘，飘飘素霞裾。同游得名缁，吟啸兴不孤。大树倚高盖，小酌欢有馀。三江五湖上，群峰开画图。独怜我乡土，烟尘尚模糊。安知艰虞世，得此暇日娱。一笑百虑忘，松风奏笙竽。
儿子木蒙恩释屯种而归诗以志喜
作者：谢应芳
朝代：明
体裁：古风

老乌失孤雏，噭号鸾台前。鸾鸣彻九渊，德泽降自天。铁笼放雏归，渴饮剑井泉。井泉非不甘，饮之不下咽。念我老病乌，肺肝烟火然。反哺知几时，骨肉且生全。牖户尚绸缪，羽衣复褊褼。众鸟喜声集，卉木回春妍。援笔纪离合，执徐洪武年。
八声甘州·为友人赠医士
作者：谢应芳
朝代：明
体裁：词

唤常娥白兔下蟾宫，玉杵捣玄霜。自焚兰古鼎，心融灵素，默契歧黄。不假残膏剩馥，时俗共传方。用我上池水，遍洗膏肓。家住六龙城里，有旧家风月，三径苍筤。更一林、新栽红杏暖生香。问年来、活人多少，只冁然、微笑说寻常。谁能为，写成佳传，汗竹流芳。
八声甘州·寄无锡钱梦弼
作者：谢应芳
朝代：明
体裁：词

记年时东走避风尘，随处觅桃源。偶相逢一笑，堠山西畔，乔木参天。百尺元龙楼上，下榻许高眠。鼓我瓠巴瑟，鱼鸟欣然。每日春风池馆，有竹林诸阮，醉袖联翩。要簪花捧砚，常挟两飞仙。又安知、桑田变海，竟飘零、老去雪盈颠。绨袍外、故人余意，肝胆雕镌。
六柳庄为沈太守作
作者：谢应芳
朝代：明
体裁：古风

彭泽五株柳，清风千载馀。顾余心乃心，修名难与俱。所以树六柳，于焉结吾庐。门前有流水，树下堪钓鱼。我柳已成阴，岂不怀放归。人生一趋舍，世事纷万殊。善学柳下惠，风雨慎攸居。继迹子陶子，亦曰姑徐徐。谁其知此心，南山默如愚。
兵后到杭马掾史置酒见招且示所与石处道丘长卿西湖倡和之什次韵一首
作者：谢应芳
朝代：明
体裁：七言律诗

西湖山色冷如灰，前度刘郎今又来。红粉画船俱寂寞，断桥流水自萦回。一堤寒柳风烟老，两鬓飞蓬岁月催。赖有故人能慰藉，绿尊长对晚山开。
兵后过季子祠
作者：谢应芳
朝代：明
体裁：古风

延陵采地荒榛棘，延陵遗庙成瓦砾。延陵野老归吊古，独立斜阳长太息。尘埃野马纷满眼，城郭人民总非昔。共惟泰伯吴鼻祖，三让高风冠千古。周衰列国俱战争，卓尔云仍踵遐武。去国躬耕江上田，曰附子臧非浪语。天伦义重情所钟，屹立狂澜见孤柱，此义孰可比采薇？西山孤竹子，此情知者谁，获麟老笔十字碑。德音寥寥二千载，陵谷几番经变改。江南近代淫祠多，梁公不作可奈何。于乎祠堂之毁还可屋，礼让风衰较难复。汉家兄弟歌布粟，唐家兄弟相屠戮。何当大化一转毂，于变浇漓作醇俗，九州八荒春穆穆。泰伯延陵断弦续，芳也未死当刮目。
具区耕隐歌为盛征士作
作者：谢应芳
朝代：明
体裁：古风

脱屣东华尘，结庐太湖滨。蓬藋开小径，桑麻接比邻。金门玉堂梦不到，烟蓑雨笠情相亲。东风二月桃花雨，布谷飞来向人语。一犁初破陇头春，黄犊出栏健如虎。西山不知谁采薇，南山不知谁采芝。我耕我田食我粟，岁晚复有冰壶齑。悲歌笑宁戚，夜半犹未已。人间闲是非，何用污牛耳。绿阴系牛春昼闲，樵童随我看青山。日莫归来一壶酒，牛棘花前开笑口。笑问侬家子若孙，知我犁锄佳趣否？岂不见苏秦为无二顷田，六印累累苦奔走。到了落祸坑，虚名何足取。鹿门庞，真我友。
养竹成大林
作者：谢应芳
朝代：明
体裁：古风

养竹成大林，频年竹生孙。美竹非不多，恶竹亦已繁。群奴为洗之，往哉聆我言。美者慎勿伤，去恶必去根。勿虞尔斧缺，勿惮尔力烦。宿莽荡无馀，清风仍满园。
养鹤
作者：谢应芳
朝代：明
体裁：古风

西邻主人翁，养鹤如养客。专童供鹤料，稍慢童受责。试问鹤何好，毛羽喜洁白。又能舞蹁跹，长鸣振金石。客有鹤骨清，粹然含素德。穷居以诗鸣，冷面常菜色。赋命鹤不如，可为长太息。
养鹤
作者：谢应芳
朝代：明

西邻主人翁，养鹤如养客。专童供鹤料，稍慢童受责。试问鹤何好？毛羽喜洁白。又能舞蹁跹，长鸣振金石。客有鹤骨清，粹然含素德。穷居以诗鸣，冷面常菜色。赋命鹤不如，可为长太息。
再和韵寄赵彦深
作者：谢应芳
朝代：明
体裁：七言律诗

平原公子午桥庄，草木当年雨露香。桂树不嫌招隐士，桃花应喜识渔郎。锦茵醉酒冬宵暖，冰槛垂纶夜月凉。我亦欲拈横玉去，为君三弄踞胡床。
出门
作者：谢应芳
朝代：明
体裁：五言律诗

老去多怀旧，兴来时坐驰。出门穷鬼笑，罄室故人知。野饭新菰米，诗囊古竹枝。诸孙溪上别，矻矻问归期。
刘旭斋过娄江客舍作诗赠之
作者：谢应芳
朝代：明
体裁：七言律诗

方欲题诗寄草堂，远劳移棹过沧浪。十年同饮三江水，一笑相逢两鬓霜。田野无人鸦种麦，漕渠通海蟹输芒。凭君莫话悲秋事，且复持杯送夕阳。
刺促行次履道韵
作者：谢应芳
朝代：明
体裁：古风

刺促何刺促，江上秋风破茅屋。谁怜杜少陵？长歌之哀甚于哭。故山可望不可归，髑髅台高春草绿。浮云滓日竟谁洗？烈火连天势难扑。三农不复把锄犁，风雨荷戈城上宿。于戏人生有子作征夫，不如返哺林间乌。